misioa, ikuspuntua, xedeak\nSFERA Hizkuntza eta Kultura Fundazioa\nGure misioa hizkuntzen eta kulturaren arloan elkarlana sustatu eta zabaltzea da. Gure zaletasunen, liluren eta proiektuen esferan batez ere Iberiar Penintsulako eta Latinoamerikako herrialdeak daude, baina baita ere gainerako herrialde erromanikoak. Herrialde hauen eta Poloniaren arteko elkartruke kreatiboa sortu nahi dugu, interkulturalitatea, integrazioa eta mugikortasunaren ideiei jarraiki.\nBai hizkuntzak eta kulturak sustatuz, zein nazioarteko proiektuak garatuz, herrialde eta gizarte ezberdinen arteko loturak sortu nahi ditugu. Poloniako jendeari ezagutarazi nahi dizkiogu herrialde erromanikoen aniztasun, aberastasun kultural eta misterioak. Era berean, gure erakundeak poloniar hizkuntza eta kulturaren “enbaxadore” lana bete nahi du herrialde hauetan.\n“Sfera” herrialde erromanikoetako eta Poloniako hizkuntza eta kulturek bat egiten duten gunetzat daukagu. “Sfera”-n elkarrengan eragina sustatzen dugu, lankidetza forma ororen aldekoak gara; ideia ugariren elkargunea da “Sfera”, gizarte harremanetan oinarritutako konfiantzazko sarea. Gure ekintzen “esfera” zehazten duten lerroak honakoak dira: eklektizismoa, mugimendua, jakinmina, profesionaltasuna. Horregatik, erronka berriak bilatu nahi ditugu eta gure eskaintza etorkizunean hobetu eta zabaldu. De Sphaeris disputandum est!\nFundazioaren helburuak dira:\na) Herrialde erromanikoetako kulturak eta hizkuntzak ezagutaraztea,\nb) Poloniako kultura eta hizkuntza herrialde erromanikoetan ezagutaraztea,\nc) Interkulturalitatea, mugikortasuna, Europako integrazioa eta Europaren integrazioa munduko beste lurralde batzuekin bezalako ideiak zabaltzea,\nd) Eremu kultural, ekonomiko eta sozialean herrialde erromanikoen arloan lan egiten duten beste elkarte eta erakundeekin lan egitea.\ne) Polonia eta herrialde erromanikoetako elkarte eta erakundeen artean lankidetza sustatzea.\nHelburu hauek betetzeko, Fundazioak ondorengo bitartekoak proposatzen ditu:\na) Nazioarteko proiektuak garatzea,\nb) Kultura, ikerketa eta heziketa ekintzak (eskola elkatrukeak zein akademikoak barne) sustatzea.\nc) Polonia eta herrialde erromanikoetako elkarte eta erakundeekin lankidetza bilateral eta multilaterala hasi eta laguntzea; adibidez:\n-goi mailako heziketa garatzen duten erakundeekin, institutu zientifikoekin,\n-lehen-hezkuntzako eta bigarren-hezkuntzako eskolekin, eta heziketaren arloan lan egiten duten beste erakundeekin,\n-erakunde kultural eta linguistikoak,\n-erakunde ekonomikoak eta beren federazioak,\n-gurekin lan egin nahi duten herrialde erromanikoetako beste erakunde oro.\nd) Polonian herrialde erromanikoei buruzko jardunaldiak, tailerrak, ikastaroak, kongresuak, eztabaida/elkarrizketak, jardunaldi kulturalak eta festibalak antolatzea.\ne) Herrialde erromanikoetan Poloniari buruzko jardunaldiak, tailerrak, ikastaroak, kongresuak, eztabaida/elkarrizketak, jardunaldi kulturalak eta festibalak antolatzea.\nf) Heziketa, informazioa, argitalpenak eta lan zientifikoak garatzea.\ng) Gure helburuen atzeko helburuak dituzten erakundeekin elkarlanean aritzea.\nh) Tokiko, eskualdeko eta herrialde mailako gobernuekin lan egitea; baita gobernuz kanpoko erakundeekin (GKE) ere.\ni) Informazioa zabaltzea eta internet bidezko ezagutza sustatzea.\nGure estatutuaren espirituarekin bat egiten duen beste helburu oro.


Faxistak Donbassen? – Euskal Herria ★ Donbas Elkartasun Komitea\nNovorossijako borrokalari faxisten kopurua asko jota 250ekoa da, eta ez da osoaren %1era ere heltzen. (Iturria: Voxkomm italiar komunitatea)\nAskotan entzun dugu, prentsa mendebaldarzalearen aldetik, bai NATOzale ofizialisten (El País, Espainiako Gobernua eta abar) zein NATOzale “ezbkertiarren” aldetik (GARA, adibidez) Donbasseko borrokari legitimitate ideologikoa kendu nahian “bi nazioen arteko borroka” dela esatea, edo are “errusiar inperialismoaren hedapen-borroka” dela esatea.\nHorretarako Donbassekoa borroka antifaxista dela ukatzen dute, eta hoenn ezaugarri sobietarzaleak edo antioligarkikoak isilarazi egiten dituzten. Euren arabera, ez legoke alde baten eta bestearen artean ezberdintasun ideologikorik: bi aldeetan egongo zirateken ezkertiarrak, zein eskuindarrak. Hala ere, NATOzaleek, eta batez ere ezkertiarrek, arazo bat dute: Kieveko Juntaren eta honen tropa zibil zein militarren exhibizionismo faxista nabarmena. Horri erantzuteko, gezur batekin kontraerasotzen dute: “Novorossijaren alde naziak ere badaude”. Ikus El Paísen eta GARAren gehigarri Zazpikaren erreportaiak.Manipulazioaren puntu bat hau da: “Bi aldeetan daude” esatea eta sozializatzea dute helburu; hots, berdin da ultraeskuindar bakarra, bi edo mila badaude; agintaritza postuetan badaude edo ez, Estatuaren gaineko kontrol handia edo txikia badute. Egon badaude eta kitto. Hau noski, manipulazio bat da, borrokaren nondik-norakoak ulertzea ez duelako, eta beste alde batetik ultraeskuinari “beto eskubide” interesatu bat ematen diolako: gaur egungo mendebaldarzaleak II Mundu Gudan neutral izango lirake alaiatuekin faxista batzuk zeudelako? (Izan baziren: Poloniako diktaduraren aldekoak, Greziako diktadura, eta baita Frantziako Erresistetziako talde ultraeskuindar batzuk) Palestinaren gatazkaren aurrean neutralak iznago lirateke Palestinnaren alde naziak ateratzen direlako? Edo Kurdistanen Greziako Egunsenti Urrekara alde dutelako?\nHala ere, goazen zifrak ematera; grafika honek ondo erakusten digu: guztira 250 bat soilik dirak, ez dira ezta novorrossijar borrokalarien %1 izatera ere iristen (eta hori Rusitx Bataioia Novorossijatik atera baino lehenago). Ikusten den moduan, beste 100 “estimazio” gisa agertzen dira, beraz, zenbaki hauek ere handizkatuak egon daitezke. Ukrainar juntaren aldetik, Azov Batailoiak (soilik Azovek) 2.500 borrokalari ditu. ZIur aski errusiar banderista gehiago egongo dira, Novorosijaren aldeko errusiar nazi baino (errusiarrak soilik kontatuta).\nErrusiar pro-banderismoaren inguruan, ikus, 2014ko azaroaren 4ko “Errusiar Martxa” manfestazio ultraeskuindarra:\nSegur aski nazi gehiago egongo direla Palestinaren alde, Kurdistanen alde; Novorossijaren alde baino.\nBeraz, mendebalzale, NATOzale eta gainontzekoek utz dezatela manipulatzeari!\nPrev “Партия Регионов» – в оппозиции, в изгнании или предатели?\nNext Visita de parlamentarios franceses a Crimea


About: Enpresa txiki eta ertain\nEnpresa txiki eta ertainak (edo ETEak) tamainaz mugatuta sailkatzen diren enpresak dira. Europar Batasunean 250 langile baina gutxiagoko enpresak hartzen dira aintzat. Izan ere, 2005etik hona salneurria eta produktibitatea ere hartzen dira kontuan. Halaber, hiru azpikategorietan sailkatzen dira. 10 langile baino gutxiagokoak mikroenpresak dira, 50 langile baino gutxiagokoak enpresa txikiak, eta 250 baino gutxiagokoak, ertainak. ETEak oso arruntak dira, munduko enpresen %99 osatzen dute, eta munduko Barne Produktu Gordinaren %40-50.\nEnpresa txiki eta ertainak (edo ETEak) tamainaz mugatuta sailkatzen diren enpresak dira. Europar Batasunean 250 langile baina gutxiagoko enpresak hartzen dira aintzat. Izan ere, 2005etik hona salneurria eta produktibitatea ere hartzen dira kontuan. Halaber, hiru azpikategorietan sailkatzen dira. 10 langile baino gutxiagokoak mikroenpresak dira, 50 langile baino gutxiagokoak enpresa txikiak, eta 250 baino gutxiagokoak, ertainak. Amerikako Estatu Batuetan beste muga batzuk erabiltzen dira; 500 langile baino gutxiagokoak ertainak dira, 250 langile baino gutxiagokoak txikiak eta 10 langile baino gutxiagokoak, hauek bai, mikroenpresak. ETEak oso arruntak dira, munduko enpresen %99 osatzen dute, eta munduko Barne Produktu Gordinaren %40-50. (eu)\nEnpresa txiki eta ertainak (edo ETEak) tamainaz mugatuta sailkatzen diren enpresak dira. Europar Batasunean 250 langile baina gutxiagoko enpresak hartzen dira aintzat. Izan ere, 2005etik hona salneurria eta produktibitatea ere hartzen dira kontuan. Halaber, hiru azpikategorietan sailkatzen dira. 10 langile baino gutxiagokoak mikroenpresak dira, 50 langile baino gutxiagokoak enpresa txikiak, eta 250 baino gutxiagokoak, ertainak. ETEak oso arruntak dira, munduko enpresen %99 osatzen dute, eta munduko Barne Produktu Gordinaren %40-50. (eu)\nEnpresa txiki eta ertain (eu)\ndbr:Enpresa txiki eta ertain\nwikidata:Enpresa txiki eta ertain\ndbpedia-cs:Enpresa txiki eta ertain\ndbpedia-de:Enpresa txiki eta ertain\ndbpedia-es:Enpresa txiki eta ertain\ndbpedia-fr:Enpresa txiki eta ertain\ndbpedia-id:Enpresa txiki eta ertain\ndbpedia-it:Enpresa txiki eta ertain\ndbpedia-ja:Enpresa txiki eta ertain\ndbpedia-ko:Enpresa txiki eta ertain\ndbpedia-nl:Enpresa txiki eta ertain\ndbpedia-pl:Enpresa txiki eta ertain\ndbpedia-pt:Enpresa txiki eta ertain\ndbpedia-wikidata:Enpresa txiki eta ertain


Ikastolak Iparraldean: pedagogia bilakaera - Mintzoak - Ipar Euskal Herriko ahozko memoriaren ataria\nIkastolak Iparraldean: pedagogia bilakaera\nBaionako eta Ipar Euskal Herriko artxibotegiko kodea: 19 AV 906\nKanpo lotura: http://earchives.le64.fr/ead.html?id=FRAD064_IR0643&c=FRAD064_IR0643_de-908\nGaia(k): Hezkuntza, Seaska, Ipar Euskal Herriko ikastolen federazioa\nLibe Goñi Garatek aita nafartarra zuen eta ama gipuzkoarra (Zarauz). Aitaren sorterrian, Oteiza de la Solanan, sortua da 1947ko ekainaren 7an. Hiru urte dituenean, 1950an, familia Lazkaon plantatzen da. Ama errientsa dagoen eskola publiko berdinean hasten ditu ikasketak 1953tik 1957ra. Bigarren mailako ikasketak urrunago segitzen ditu, lehenik Ordizian (1957-1961), ondotik Donostian 1966 arte. Hemen sartzen da 1962an magisteritza eskolan ikastaldi praktikoak Elbira Zipitriaren ikastolan eta, batez ere, urte oso bat Karmele Esnalen ikastolan eginez. Hortik landa, Andoaingo ikastolaren zuzendaritza hartzen du bi urtez (1966-1967/1967- 1968). 1968ko irailan, ikastolan denbora erdiz arituz Iruñeko unibertsitatean sartzen da. 1969ko otsailan muga pasatzera bortxatua da baina ez da hortan etsitzen… Urte hortan berean iparraldeko lehen ikastolaren andereñoa bilakatzen da, lehenik Baionan eta gero Arrangoitzen, 1970ko urtarriletik goiti hain xuxen. Bere bizi profesional osoa ikastolen zerbitzuko ematen du, Baionara itzuliz 1980tik goiti eta Angelun iraganez azken urteak (2001-2007).\nLibe Goni ikastolen sorreraren lekuko bizia da dudarik gabe. Horretaz gain, asko ekarri du ere kultura arloan, bereziki olentzeroren ohidura iparraldean gizarteratzen lagundu duelako ikastolen bidez besteak beste.\nLibe ezkondu zenez 1971n, ama eta amatxi paregabea ere da.\nBegiraleak dantza taldea: Olaeta dantza maisua eta Zubeldia anai-arrebak


Zine komertziala eskainiko da maiatzean Seminarixoan | Bergarako Udala\nZine komertziala eskainiko da maiatzean Seminarixoan\nBergarako Udala-k Og, 2019-01-31 14:06-n bidalia\nSeminarixoa inauguratu zela justu urtebete bete denean, Udalak esleitu du zinema emateko horniketa eta instalakuntza jarriko duen empresa. Bizkaiko Técnica Cimematográfica Loza da empresa eta aurrekontua 93.600,76 euro (BEZ barne). Enpresa honek bi hilabete izango ditu horniketa eta instalakuntza lana egiteko, eta astelehenean hasiko dira muntaketa lanean.\nUdalak erosi duen azpiegitura punta-puntakoa da, eta horren barne daude 6,5x4,87ko neurriak dituen propio egindako pantalla elektrikoa, Barco DP2K-10S Alchemy proiektorea, isiltasun kaxa eta audio kaxak (pantallak ere bozgorailuak izango ditu), besteak beste. Sistema honek 3D ere proiektatu dezake eta ahalbideratzen du eduki digitalak batzen dituen Movietransit plataforma ere erabiltzea.\nHurrengoa pausoa izango da zinemaren kudeaketa nola egingo den aztertzea, eta zinemaren egun, ordutegi eta prezioak aztertzea. Hori guztia zehaztu eta martxan jarrita, Aste Santu ostean zinema ematea da asmoa.\nUdalak oso argi du zinemaren eskaintzak erabat borobilduko duela Seminarixoaren kultura programazio aberatsa; eta orain arte bezala herriko elkarteek lehentasuna izango dutela programazioan.


Osakidetza kontsolidazioa - sindicato ESK sindikatua\n« Kontsolidatzeko edo egonkortzeko hautaketa-prozesuak ez dira egokiak aldi baterako kontratazioaren gehiegizko erabilera prebenitzeko eta zigortzeko »\nEuropako irizpenen ondorioz sortutako abenduaren 28ko 20/2021 Legeak, administrazio publiko guztiak, Osakidetza barne, benetako plaza guztiak finkatzera behartzen ditu, bai egiturazkoak bezala onartuta daudenak (plaza zenbakiarekin), bai iruzurrez betetzen zirenak behin-behineko kontratuen bidez eta dagozkien luzapenen bidez.\nAurreko Egonkortze Dekretuekiko aurrerapena suposatzen badu ere, Administrazio Publikoetako kontratazioan abusu orokorra onartzen baitu, oraindik ez du 2019ko martxoaren 19ko epaian jasotakoa barne hartzen.\nAbusuzko aldi baterako kontratazioa zehatzea\nEpai horren arabera, kontsolidatzeko edo egonkortzeko hautaketa-prozesuak ez dira egokiak sektore publikoan aldi baterako kontratazioaren gehiegizko erabilera prebenitzeko eta zigortzeko; izan ere, ez dute eragin zigortzaile negatiborik Administrazioarentzat, eta ez dira lagungarri abusu horren biktima diren langileentzat, 20/2021 Legearen babesean deitutako hautaketa-prozesuak lehia askekoak baitira.\nBestalde, Lege honek administrazio publikoak behartzen ditu prozesu horietan barneratzera 2020ko abenduaren 31 baino lehenagoko hiru urteetan, gutxienez, aldi baterako eta etenik gabe okupatutako lanpostu guztiak.\n« Osakidetzak ez ditu aintzat hartu Europar Batasuneko Justizia Auzitegiaren sententziak »\n24.600 plazetatik, bakarrik 3.723\nEta puntu horretan aurkitzen dugu Euskadiko enpresa publiko handiena, Osakidetza, jarrera immobilistetan, mahai gainean kopuru irrigarri bat jarriz (3.723 plaza, horietatik 1.557 merezimendu-lehiaketara doazenak), negoziatzeko inolako asmorik gabe eta behin-behinekotasun-tasa handiegiaren arazoa (%40 baino gehiago) konpondu nahi ezean. Osasun Sailaren beraren datuen arabera, 24.600 langilek baino gehiagok jasaten dute aldi baterako izatearen prekarietatea, eta horietatik ia 9.000 langilek 8 urte baino gehiago daramate egoera horretan; zifrek berez hitz egiten dute.\nFinkotasuna abusuaren konponbide gisa\nESK-k Osakidetzari eskatzen dio negoziazio-prozesu bat ireki dezala, lege-iruzurrean dauden lanpostu guztiak azaleratzeko, egonkortze-prozesuen oinarriak adosteko eta kontratazioan ematen den abusuarekin amaitzeko.\nESKk eutsi egiten dio finkotasunaren aldeko apustuari, abusu horren irtenbide gisa, eta hala jarraituko du kalean zein epaitegietan, legea eta Osakidetzaren jarrera gailena errefusatuz, Europar Batasuneko Justizia Auzitegiaren epaiak ez baitira aintzat hartzen.\nESK-k 2020an karrera profesionala irekitzeko aukera ematen zuen epaia irabazi zuen. Harrezkero ez da deialdirik izan. Osakidetzari deialdi hau berehala…\tIrakurri\nOsakidetza osoan 2 greba-egun deitu ditugu (apirilaren 8an, maiatzaren 16an), eta Transfusio eta Giza Ehunen Euskal Zentroan 4 egun (apirilaren…\tIrakurri\nSantiago Ospitaleko Enpresa Batzordeak salatzen jarraitzen du Santiago Larrialdiak ixteak osasun publikoan eragiten duen murrizketa asistentziala. Martxoak 31 eta apirilak…\tIrakurri


Linars - Wikipedia, entziklopedia askea.\nMichel GERMANEAU (2014-2020)\n45° 38′ 59″ N, 0° 04′ 29″ E / 45.6497°N,0.0747°E / 45.6497; 0.0747Koordenatuak: 45° 38′ 59″ N, 0° 04′ 29″ E / 45.6497°N,0.0747°E / 45.6497; 0.0747\nFléac, Nersac, Saint-Saturnin eta Trois-Palis\nLinars Frantziako udalerria da, Charente departamenduan dagoena, Poitou-Charentes eskualdean. 2013an 2.068 biztanle zituen.\n2007an Linars udalerrian erroldatutako biztanleak 2.068 ziren. Familiak 869 ziren, horien artean 184 pertsona bakarrekoak ziren (48 bakarrik bizi ziren gizonak eta 136 bakarrik bizi ziren emakumeak), 381 seme-alabarik gabeko familiak ziren, 244 seme-alabak dituzten bikoteak ziren eta 60 seme-alabak dituzten guraso-bakarreko familiak ziren.\n2007an 916 etxebizitza zeuden, 887 familiaren etxebizitza nagusia ziren, 11 bigarren erresidentzia ziren eta 19 hutsik zeuden. 885 etxeak ziren eta 26 apartamentuak ziren. 887 etxebizitza nagusietatik 732 bere jabearen bizilekua ziren, 139 alokairuan okupaturik zeuden eta 15 doan lagata zeuden; 6 etxek gela bat zuten, 19 etxek bi zituzten, 66 etxek hiru zituzten, 299 etxek lau zituzten eta 497 etxek bost zituzten. 604 etxek euren parking plaza propioa zuten azpian. 414 etxetan ibilgailu bat zegoen eta 414 etxetan bat baino gehiago zituzten.\nLinars udalerriko biztanleria-piramidea 2009an .\n2007an lan egiteko adina zuten pertsonak 1.278 ziren, horien artean 882 aktiboak ziren eta 396 inaktiboak ziren. 882 pertsona aktiboetatik 816 lanean zeuden (404 gizon eta 412 emakume) eta 66 langabezian zeuden (29 gizon eta 37 emakume). 396 pertsona inaktiboetatik 202 erretiraturik zeuden, 114 ikasten zeuden eta 80 "bestelako inaktibo" gisa sailkaturik zeuden.\n2009an Linars udalerrian 874 unitate fiskal zeuden, 2.087,5 pertsonek osaturik. Pertsona bakoitzeko diru-sarrera fiskalaren mediana urteko 19.777 euro zen. \n2007an zeuden 58 komertzioetatik, 1 erauzte enpresa zen, 2 janari enpresak ziren, 1 material elektrikoaren fabrikazioko enpresa zen, 1 bestelako produktu industrialen fabrikazioko enpresa zen, 10 eraikuntza enpresak ziren, 19 ibilgailuen saltze eta konpontze enpresak ziren, 2 ostalaritza eta jatetxe enpresak ziren, 2 higiezinen enpresak ziren, 6 zerbitzu enpresak ziren, 8 administrazio publikoko enpresak ziren eta 6 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 17 zerbitzu publikoetatik, 2 ibilgailuen konpontzeko eta nekazaritza tresnetako lantokiak ziren, 1 igeltseroa, 3 margolariak, 3 zurginak, 2 iturginak, 2 eraikuntza enpresak, 2 ile apaindegiak, 1 jatetxe eta 1 apaindegia.\n2000. urtean Linars udalerrian 14 nekazaritza-ustiategi zeuden, 350 hektarea erabiltzen.\nFléac (1,2 km)\nSaint-Michel (2,4 km)\nTrois-Palis (2,9 km)\nSaint-Yrieix-sur-Charente (4,3 km)\nNersac (4,5 km)\nAngoulême (6,0 km)\nBNF: 152486269 (data)


Balea hotela - Getaria (Lapurdi) - Euskal Herria - Basklink\n106 Rue Adrien Lahourcade karrika, Getaria (Lapurdi)\nGetariako (Lapurdi) Balea hotela xarmadun 3 izarretako hotel bilakatutako ikastetxe baten istorioa da. Gela batzuek bista zoragarriak dituzte itsasora eta besteak hoteleko baratzera ematen dute.\nOzeanoaren gainean kokatua, Lapurdiko kostaldeko herri xarmagarri baten erdian, Balea hotela belaunaldi desberdinen ikastetxe izan zen, 100 urte baino gehiagoz. Ikastetxe berria eraikitzearekin batera, Balea eraikina hutsik geratu zen eta familia batek hotel bat egitea deliberatu zuen, harriz eta adreiluz egindako eraikinari bigarren erabilera bat emateko. Hotela sinplea eta ederra da, argitsua eta lasaia udako egun jendetsuetan ere. Garai batean ikasgela izandakoak, lo egiteko gela bilakatu dira eta patioa, hoteleko baratze. Hala ere, oraindik elementu askok gogorarazten dute Balea Hotela garai batean ikastetxe izan zela.\nBalea izena Killy Beall artistak iparraldeko horman egindako mosaikoari zor dio. Getaria balea-arrantzaleen herria izan zen (Euskal Herri osoa bezala) eta nahiz, gaur egun, zetazeo horiek gutxi ikusi, herriko armarrian ageri dira.\nBalea hotelean egun osoan zehar hartu ahal izango duzu ostatu. Atsedena hartzeko edo lanerako ere leku aproposa da. Gela handiak, baratzea, terraza, egongela atsegina eta bilera-gela zure zain dituzu.\nGela kopurua: 26\nAbiatze prezioa: 70 €\nHelbidea: 106 Rue Adrien Lahourcade karrika\n64210 - Getaria (Lapurdi) - (Lapurdi)


Infantil neskak, Azpeitia Cup txapelketan - CD Anaitasuna\nInfantil neskak, Azpeitia Cup txapelketan\non 2019 Ekaina 11\nDatorren ostiralean, ekainak 14, hasiko da Azpeitia Cup infantil nesken txapelketa. Ostiralean eta zapatuan jokatuko dituzte partidak.\nEuskal Herriko eta Espainiako 36 talde elkartuko dira Azpeitian. Seigarren multzoan egokitu dira 'gorrixek', Villarreal, Tolosa, Urdaibai, Bilboko Merced eta Intxaurdi taldeekin batera. Hamasei taldeko lortuko dute aurrera egitea; multzo bakoitzek lehen bi sailkatuek eta hirugarren gelditutako lau talde onenak. Horiekin lau taldez osatutako lau multzo osatuko dituzte. Multzo bakoitzeko lehena sailkatuko da igandean 12:10ean jokatuko dituzten finalerdietara. 12:45ean, berriz, hirugarren eta laugarren postua erabakitzeko neurketak jokatuko dituzte, eta final nagusia 13:15ean.\nOstiralean, 17:00etan, hasiko da txapelketa. Anaitasunaren lehen hitzordua 19:00etan izango da, zelai artifizialeko 3 zenbakiko zelaian. Urdaibai taldearen aurka arituko dira gure mutilak lehen neurketan. 20:00etan, berriz, Tolosaren aurka jokatuko dute 1 zenbakidun zelaian. Zapatuan, 09:00etan, jokatuko dute hirugarren neurketa. Intxaurdi taldearen aurka jokatuko du Anaitasunak, 4 zenbakiko zelaian. 13:00etan, Bilboko Merced taldea izango dute aurkari neskek 1 zenbakidun zelaian, eta 18:00etan, Villarreal taldea 3 zenbakidun zelaian.\n13:00etan, Anaitasuna-Bilboko Merced


Irun, scooter-aren mapan – Irunero\nPosted on 2017(e)ko maiatzak 11 by Irunero\nEuskal Ligako lehen jardunaldia jokatu zuten apirilaren 29an, El Establo Piratak antolatuta\nAzken urteotan indarra hartu duen kirola da freestyle scooter-a. Irungo skate park-a adibide egokia da. Truko ikusgarriak egiten dituzten neska-mutilez betetzen da astebururo. Pista estalian aritzeko aukera ere badago, Letxunborroko El Establo Piratan. Bertako arduradunak buru-belarri ari dira lanean, Irunen maila handiko lehiaketak egin ahal izan daitezen.\nApirilaren 29ko goizean, Scooter-eko Euskal Ligako lehen jardunaldia izan zen Irunen. Bidasoaren bi aldeetako parte hartzaile eta ikusle ugari bildu ziren, Santiago zubiaren ondoko skate parkean.\nEstatu mailan aitzindaria da liga, eta lehen edizioa du aurten. Sei hitzordu izango ditu (Irun, Amara, Leioa, Bermeo, Gasteiz, Santa Luzia, Zabalgana). El Establo Pirata elkarteak antolatu du liga, eta Juan Luis Cáceres presidenteak harro azaldu du haren jatorria: Denbora daramagu Irunen eta inguruan scooter-ean aritzen diren gazteekin lanean. Gaur egun esan dezakegu estatu mailako scooter-aren mapan dagoela Irun. Erreferentzia da”.\nGoizeko 10:00etan hasi zen lehiaketa, eta 53 parte hartzaile izan ziren guztira, adin tarte eta kategoria ezberdinetan banatuta: 14 urtetik beherakoak eta gorakoak, adinari dagokionez, eta amateurrak eta aurreratuak, kategoriari erreparatuta. Lau orduz ibili ziren ahalik eta truko onenak egiten, ikusleak harrituta uzten ahalegintzeko. Minutu onena, truko onena, flow onena eta jauzi onena baloratu zituzten epaileek, besteak beste.\nPuntuazio onena lortu dutenak ranking-eko lehen postuan kokatu dira. 10 patinatzaileko zerrenda hori hurrengo hitzorduetan aldatuz joango da.\nSkate-ari edo patinei aurre hartu dien kirola da scooter-a. Asko dira Irunen eta inguruan dituen zaleak, eta patinatzaile gazteenen adina kontuan hartuta, pentsatzekoa da etorkizuna duela.\nIrunen beti egon izan da patinatzearekin lotutako tradizio handia: Sancheskiren patinen garaia, Sarjiako U hura, skate park-aren eraikuntza sustatu zuten gazteak, Sport Jam azoka, eta orain, El Establo Pirata elkartea. Tradizioak aurrera egingo duela dirudi.\nEuskal Liga ez da hirian antolatuko den jarduera bakarra. “Espainiako Txapelketa hemen izango da. Lana eta denbora eskatzen du Irun maila horretan mantentzeak. Beste hiri batzuetan maila handiagoko patinatzaileak daude, baina hemen egiten dugun lanak oihartzun handia du estatuan”, aurreratu du Juan Luis Cáceresek.\nBukatzeko, jendea animatu nahi izan du, klubera hurbil dadin: “Aste osoan zehar etor daitezke gazteak, pista estalian patinatzera. Astelehenetan baino ez dugu isten. Entrenamendu bereziak ere eskaintzen ditugu, monitore profesionalekin. Gazteak kirola egitera bultzatzeko modua da, kalean egon ez daitezen”.\nIRITZIA: Yurre Ugarte. Errealismotik surrealismora eta buelta\nIrundik Europarako atea\nKopako Harria (596m) eta Agiña (618m)


Araba Buru Batzarreko presidenteak baztertu egin du abiadura handia iritsi ahal izateko beste trenbide-zabalera bat jartzera mugatzen den aukera, hau da, aldi berean Gasteizen trenbide-lineak lurperatu gabe utzi gabe\n15 Ekaina | ABB\n“Abiadura Handiko trenbideak Euskadiko hiriburuetan lurperatzeko akordioa Madrilen adostu zen PSOEren eta EAJ-PNVren artean, eta lehenago PPrekin adostu ziren. Ezaguna da inbertsio handia eskatzen dutela, baina epe luzerako da, amortizazio maila ere epe luzerako den bezala”. ABBko presidenteak baieztatu du beste edozein alternatibak proiektuari ematen diola bat ere gomendagarria ez den behin-behinekotasuna. “Vitoria-Gasteizen hasiera batean behin-behineko jo ziren proiektu batzuk ditugu, azkenean behin betiko bihurtu zirenak”.\nGaur goizean irrati bidez egin dioten elkarrizketan, ABBko buruak aztertu egin ditu energia alternatiboen sorkuntza bultzatzera begira abian jarri ahal diren ekimenak, Kongresuak onetsi duen Trantsizio Energetikoko Legeak ezarri dituen “derrigorrak” betetzera begira. Jose Antonio Susok Arabako lurraldean proiektu eoliko berriak ezartzearen inguruan adierazi duenez “hasierako prozedura batean aurkitzen gara,zeina funtzionatu egiten duen prozedura legegile eta arautzaile baten barruan baitago. Konfiantza dut horretan, bioanizatasuna eta jarduera ekonomikoaren osagarritasuna bermatzeko eginda dagoelako”.\nABBko buruak nabarmendu nahi izan du Lurralde Plan Sektoriala berrikusteko gaur egungo prozesua, Proiektu fotovoltaiko posibleak ezartzeko mekanismoak zehaztu behar dituena, energia bitarteko horien bidez sortzeari dagokionez ezarritako helburuak lortzeko. “Hori gertatzen den bitartean, enpresa pribatua, esparru horretatik bizi dena, ez da geldirik geratuko”- esan du “eta,antzeko egoeretan bezala, gatazkak sortuko dira nekazaritza-ustiategiak nekazaritza-lurzoruaren erabileraren kaltetutzat jotzen direnean”.\nBeste alde batetik, Arabako jeltzaleen buruak azpimarratu nahi izan du estatuan eta Europa mailan bidesari bigunak ezartzearen inguruan zabaldu den eztabaida. Ildo honetatik esan duenez “Europa zeharkatzen duten komunikazio bide nagusiak izan arren, Arabatik igarotzen den nazioarteko trafikoa ez da Gipuzkoakoaren mailara iristen eta trafikoa ez da beste bide aldernatibo batzuetara desbideratzen, Bizkaian bezala”. José Antonio Susok egoki jotzen du Batzar Nagusietan eratu den lantaldeak azken hilabeteetako lanen ondorioz irizpideak argitara eman arte itxarotea, horren arabera erabaki bat hartzeko.\nGutxieneko Diru- sarreraren transferentziaren atzerapenaz galdetuta, Arabako EAJ-PNVko presidente eta eusko legebiltzarkideak adierazi du “haserre handia” dagoela iragan urrian adostu zen transferentzia honen atzerapenagatik. “Ekainean gaude eta Escrivá ministroak oraindik ez du praktikan jartzeko urratsik eman".\n“Dagoeneko ez ditu inork sinesten”,esan du Jose Antonio Susok Partido Popularrak Eusko Jaurlaritza Arabako lurraldearekin inplikatuta ez dagoela esanez egin dituen kritikez. “Araban behin betiko inbertsioak lortzen ari gara. Vitoria-Gasteizko kaleetan ikus daiteke. Hiriburutza -kanonaz gain, errealitate dira dagoeneko BEIren ezarpena, tranbia Salburuara eramatea eta, proiektuan dagoen zerbait, Zabalganara ere eramatea”.


Biztanleen udal-erroldaren espediente orokorra.\n[o] 1928 / 1967\nGipuzkoako udalerrietako biztanleen erroldetako korrespondentzia, zirkularrak, zenbakizko laburpenak eta zuzenketak daude\nErroldak 5 urtean behin egiten ziren, eta urtero berresten ziren. Errolda eta koaderno laguntzailea alkateak eta udal idazkariak baimentzen zituzten. Errolda Probintziako Estatistika Ataleko buruak onartzen zuen, eta zenbakizko laburpena estatistika zerbitzu horri bidaltzen zitzaion.\n10 paper-sorta (1923-1934) xahutu ziren 1940ko maiatzaren 21eko aginduaren bidez.\nNahiko ohikoa da populazio-errolda eta biztanleen udal-errolda berdintzea. Lehenengoa probintziako zerbitzuak 10 urtean behin egindako estatistika da, eta borondatez betetzekoa. Eta bigarrena, berriz, administrazio-erregistro bat da, nahitaez inskribatu beharrekoa, udalerriko bizilagunak jasotzen dituena, eta etengabe eguneratzen dena. Gainera, udalek populazio-erroldak egiteko betebeharra dute.\nInstrucción del 14 de noviembre de 1921 para llevar a efecto el padrón de habitantes en cada uno de los municipios de España, con referencia al día 1 de Diciembre de 1924. : Arau\nBiztanleriaren errolda : Gaia\nEX Biztanleen udal-erroldaren espediente orokorra. 1928 / 1934\nEX Biztanleen udal-erroldaren espediente orokorra. 1967\nEX Biztanleen udal-erroldaren espediente orokorra. 1963 / 1964\nEX Biztanleen udal-erroldaren espediente orokorra. 1935 / 1936\nEX Biztanleen udal-erroldaren espediente orokorra. 1929 / 1930\nEX Biztanleen udal-erroldaren espediente orokorra. 1936 / 1937\nEX Biztanleen udal-erroldaren espediente orokorra. 1935-12-9 / 1940-5 -9\nEX Biztanleen udal-erroldaren espediente orokorra. 1938 / 1939\nEX Biztanleen udal-erroldaren espediente orokorra. 1939 / 1940\nEX Biztanleen udal-erroldaren espediente orokorra. 1940\nNúmero de registros: 25 1 de 3


EXPOLANGUES NAFARROA GABE\nUrtarrilaren 31tik otsailaren 2ra bitarte egin zen Parisen Expolangues hizkuntza gaietarako munduko azoka nagusia. Â«Munduko hizkuntzak. Hizkuntzen munduaÂ» lelopean egin da azokaren 20. edizioa. Eusko Jaurlaritza bertan izan zen eta stand bat jarri zuen euskarari buruzko informazioarekin. Nafarroako Gobernua, aldiz, ez da azokara joan. Hamar urtez Eusko Jaurlaritzarekin standa jarri badu ere, bigarrengoz esan dio ezetz.\nEUSKARAZ EGITEKO ESKUBIDEA IZATEKO\nOinarriak elkarguneak Â«Euskaraz eskubide osozÂ» kanpaina hasi berri du, zerbitzuak eta harremanak euskaraz izan daitezen. Elkarguneak bi instantzia eredu zabalduko ditu, bat zerbitzuak eta jakinarazpenak euskaraz jaso nahi dituztenek sinatzeko eta bestea zerbitzu elebidunak nahi dituztenek izenpetzeko. Halaber, euskararekiko konpromisoa adierazten duten esku orriak eta kartelak banatu ditu.\n16.000 SINADURA OSASUNA EUSKALDUNTZEKO\nDuela hilabete eta erdi Â«Osasunak euskaraz baleki!Â» kanpaina abiatu zuten UEMA, LAB, ELA eta OEEko ordezkariek. Ordutik osasuna euskalduntzearen aldeko 16.156 sinadura jaso dituzte. Nafarroan bildutako 4.719 sinadurak Nafarroako Gobernuan entregatu dituzte eta EAEn jasotako 11.436ak Eusko Jaurlaritzan. Kanpainaren antolatzaileek osasun zerbitzuetan Euskara Normalizatzeko Plangintza Estrategia prestatu eta abiatzeko eskatu diete Osakidetza eta Osasunbideko ordezkariei.\nEIBARTARREN AHOZKO ONDAREA JASOTZEKO\nEibarko Udalak Â«Eibartarren AhotanÂ» proiektua abiatu du. Helburua pertsona adinduei elkarrizketak eginez, herriko euskararen ahozko ondarea jasotzea da. Elkarrizketak bideoz grabatuko dituzte eta materiala landu eta aztertu ondoren, hedatze lanei ekingo diete.


Azokarik zaharrena: Leioak XXXIII Artisau eta gastronomia - Etxeandia Garardauak\nAzokarik zaharrena: Leioak XXXIII Artisau eta gastronomia\n27 azaroa, 2012\nAurton bere, pasadan urtean lez, Leioako Artisautza eta Gastronomia azokan egon gara. Feria de los Placeres Visuales deitzen dotze erderaz.\nOso ondo antolatutako azoka da. Artisau bakotza egurrezko txabolatxo edo postu itxi bat deko, argindarrarekin. Leioako Boulebard’ean egiten da. Hiru egunekoa, barikuan (Azaroak 9) hasi eta Domekan bukatu (Azaroak 10).\nData gatzak dira eguraldiari begiratuta! Halan da be, pasadan urtean ez bezela, aurton eguraldiak atseden batzuk emon deusku eta jendea lasai ibiltzeko parada izan dau.\nApurka-apurka hurbildu da jendea, eta horrek lasaitasun handia emon dotso azokari; jendeagaz berba lasai egiteko paradarekin eta produktuaren zein produkzioaren nondik norakoa azaltzeko beta emoten dau.\nBai zapatuan, zein domekan garagardoa dastatzeko parada izan dau jendea, propio instalatu dan kañero batetan.\nCata en Lugardelvino, Algorta


Hasiera emateko, Zabale eta Larrañaga eta Tio Teronen semeak - Bidania-goiatz - Tolosaldeko ataria\nHasiera emateko, Zabale eta Larrañaga eta Tio Teronen semeak\nEneritz Maiz Etxarri 2019-09-18 19:59\nXXX. Kultur Astea antolatu dute Bidania-Goiatzen, herritar guztientzako moduko ekitaldiekin.\nBidania-Goiatzen ikasturtea indartsu hasiko dute XXX. Kultur Astearekin. «Jende askok parte hartzen duenaren seinale da kultur astea 30 urtera iritsi izana», dio Agurtzane Zelaia alkateak.\nKultura batzordea uztailean hasi zen lanean guztia antolatzeko. Herri dantzaritzat du alkateak Bidania-Goiatz: «Zerbait ezberdinarekin eman nahi genion hasiera, eta erromeria txiki bat jarri dugu». Ondoren, tradizio duten moduan, bakoitzak bere jatekoa eramango du eta guztien artean dastatuko dituzte. Edatekoa udalak jarriko du.\nTio Teronen semeak taldeko dantzariek hartuko dute frontoia hurrengo egunean, eta bati baino gehiagori aterako diete irribarrea, asteburua zapore gozoz amaitzeko.\nOstegunean, hilaren 26an, haurrak eta helduak elkartuko dituzte, eguneko zentroan. «Urteak daramatzagu egiten, eta garrantzia handia ematen diogu. Asko eskertzen dute haurrek, gurasoek eta baita adinekoak ere», dio Zelaiak. Eskulanak egingo dituzte denen artean, eta txokolate bero bat hartuz amaituko dute bisita. Hilaren 28an X-en bila mendi buelta izango da herritar guztiei zuzendua. Sorpresaz beteriko ibilbidea izango da.\nHilak 29 egun handia izango da. Goiatzen egingo dute azoka 11:00etatik 14:00etara, eta era guztietako postuak jarriko dituzte. Batzuk herritarrenak izango dira, eta beste hainbat kanpotik etorritakoak. Jateko eta edateko ere aukera zabala eskainiko da.\nAzoka Egunean antzinako lanabes eta tresnen erakusketa bat prestatu nahi dute, eta horretarako herritarrei laguntza eskatu diete. Herritarren batek garai batean erabiltzen ziren edozein lanabes, tresneri, oihal, ontzi eta abar eskuragarri jartzeko moduan badu, udaletxean jakinarazi beharko du. Beti ere, erakusketan parte hartu nahi bada. Ostiralean amaituko da izena ematea, eta bilketaz udala bera arduratuko dela jakinarazi dute.\nXXX. KULTUR ASTEA\n18:00.Bidaniko zimiterioan Zabale eta Larrañaga trikitilariak. Ondoren.Pintxoak. Jatekoa norberak eraman eta denen artean banatzea da asmoa.\n18:30.Bidaniko frontoian, Festamentuaikuskizuna eskainiko dute Tio Teronen semeak dantza taldeko kideek.\nArratsaldean.Eskolako neska-mutilek bisita egingo dute eguneko zentrora, eta elkarrekin eskulanak egingo dituzte. Ondoren. Txokolate jatea izango da.\n15:30.Bidaniko frontoian, X-en bila mendi buelta, herritar guztientzat. Ondoren.Txokolate jatea.\n11:00-14:00.Azoka. Hainbat produkturen erakusketa eta salmenta, trikitilariak, talogileak, sardinak, sagardoa eta txakolina. Horrez gain, garai bateko tresnen eta Saiaz Mankomunitatearen 25. urteurrenaren erakusketak izango dira ikusgai.


Gutuna: "Gure desioen erregimena, ekoizpena eta eraikuntza" - Oarsoaldeko Hitza : Oarsoaldeko Hitza\nGutuna: "Gure desioen erregimena, ekoizpena eta eraikuntza"\nBi iturrietatik sortzen dira gure desioak: alde batetik, gure behar biologikoetatik eratorriak —jateko beharra, babes beharra eta maitasun beharra—, eta bestetik nagusi diren kulturetatik eratorriak.\nBizitzeko jateko beharra daukagu, baino behar hori nola betetzen dugun, zer jaten dugun, zenbat eta nola jaten dugun, norekin jaten dugun, zer presarekin jaten dugun eta… nagusi den kulturak ezartzen du.\nBabesa behar dugu —animali basatietatik edo besteengandik defenditzeko, euri-jasatik babesteko, leku freskoa sargoria denean, etxe bat garai hotzetan edo beroegietan babesteko…— baina nola, noiz, norekin, zein baldintzatan asetzen dugun behar hori, nagusi den kulturak ezartzen digu.\nSexualitatea behar bat da. Behar pertsonala, eta espeziearena ere bai. Gizadiaren iraupena horren baitan dago eta norberaren garapen osoa ere bai, neurri batean behintzat. Baina nola asetzen den behar hori, noiz, norekin, nola… nagusi diren kulturen arauen arabera egiten da.\nJatea behar bat da. Bizitzeko jan behar da. Baina ez da gure ahotik inolako janaririk sartzen merkatuaren ate estutik pasatu ez denik. Hau da, merkantziak ekoizten dituztenen menpe dago gure elikadura. Hemengo elikagaiak edo hangoak? Zer nolako kalitatekoak? Osasuntsuak edo pozoinduak? Zein kondiziotan ekoiztuak? Naturalak edo transgenikoak? Zenbat denbora pasa dute jaten dugun elikagaiak hotzgailuetan, garraioan? Eta zein preziotan? Zenbat nekazari, baserritar gelditu da miserian agroindustriak (esnea, behiak, txerriak, oiloak…makroindustria krudel eta gupidagabeetan hazitako animaliak, krudelki zainduak eta akabatuak) egindako lehiagatik. Eta guzti honen ondoren, janarien merkatu zabal horretan ez zaitez sartu dirurik ez baduzu. Jateko beharra bai, kabiar eta otarraina eta delicatessenak jateko desioa, izenez eta publizitatez jatetxe ospetsuak eta hara joateko desioa mutur batean, eta beste muturrean gosez edo desnutrizioz hiltzen ari diren milioika pertsonak. Horrelakoak dira Merkatu Sakratuaren hazanak. Haurrei ematen zaizkien litxarreriak ez dira haurren behar bat, baina litxarrerien ekoizleek, publizitatearen bidez eta zaporearen engainuaren bidez, bihurtu dute haurren desioa. Nork sortu du desio hori?\nDemagun kotxearena. Kotxea ez da bizitzeko beharrezkoa. Baina publizitatearen bidez (kotxea=askatasuna=ligatzeko egokia= abiaduraren lilura…) eta hirien antolakuntza, merkatuaren globalizazioa, diruaren funtzionamenduaren abiadura erotzailea eta aisialdi zehatz baten bidez, kotxea izateko desioa sorrarazten dute. Gainera desio hori, praktikan, beharra bihurtzen dute lanera joateko, etxeko amona bisitatzera joateko, adiskideekin Pirinioetara joateko, festa areto aurrean luzitzeko…. Baina desioa beharra bihurtzeko, errepideak egin behar dira, garraio publikoa abandonatu, gasolina pilo bat erre eta merke jarri. Eta inor eskapa ez dadin, tori publizitatea uholdeka telebistan, eskukoan, Ralling Dakar, Formula I kotxe karrerak… Estamos rodeados…. Kotxearen abantaila indibidualak (geroz eta gutxiago: oporretan joan kotxean eta 36 ordu kotxe-karabanan pasatu duena bada…) batera doaz larrialdi klimatikoarekin, eta gainera kotxerik gabe nola iritsiko naiz Aberri Eguneko manifestaziora…Edo kopa-finalera, Sevillara, nola joan? Hegazkinez, edo kotxez edo Abiadura Handiko Trenaz? Baina finalaren partidua ikustea ez da behar bat, da pribilegio bat eta luxu bat. Kasua da, bizitzaren baldintza materialak direla (lantokia etxetik urrun, garraio publikorik ez…), publizitate erasokorra dela, askatasunaren ilusioa dela, natura izorratzea eskubide bezala hartzen dugula… kasua da beharrezkoa ez den zerbait erabiltzera behartzen gaituztela eta gainera behar horrek, gure desioaren egituran, leku zentral bat hartzen duela.\nSexuaren beharra. Pentsamolde, emozio-arau eta horri dagokion ekintza praktikoen bidez (eta honetan merkatuak pisu nagusia hartzen du: ezkontzako gastu luxuzkoak, bikoteen arteko opari luzituak –kruzero bat edo Hawaii aldera opor erromantikoak, edo harribitxiak oparitzea…) maitasun sistema patriarkal monogamiko heterosexualak bihurtzen du ezkontza-harremanen hierarkia eta asperdura patriarkala, prostituzioaren esplotazioa, eta beti emakumeen umiliazioa eta gizonen harrokeria hutsala.\nHiru kasu aipatu ditut, adibide modura: janaria, kotxearena eta maitasunarena. Baina gure desio guztietara (oporretara joateko beharra-desioa; segurtasunarekin bizitzeko beharra-desioa: zergatik sentitzen dugu segurtasunaren beharra? Noren eskutan dago segurtasuna? Segurtasun enpresa pribatuetan eta Estatuko poliziaren eskutan?) zabaldu daiteke gogoeta hau.\nBeharra-desio binomioa, azken batean, pentsamendu-emozioen kolonizazioaren auzia da. Horrela, merkatuaren tirania pean, Estatuaren jainkotze sakrilegoan, bizitza baldintzak behartuta eta faltsukeriaren korifeoren eraginez (zine, telebista, aldizkariak, egunkari gehienak, sare sozialetan zirkulatzen den asko eta asko, espektakulu kulturalak) osatzen dira gure desioak. Guri natural iruditzen zaizkigun desioak karga sozialez beteak daude. Eta naturalak iruditzen zaizkigu gure mundu ikuskera harresi gogor batez itoa dagoelako. George Floyden azken hitzak: “ezin dut arnasa hartu”. Bere egoera eta aldi berean guztion egoera adierazten zuen: merkatuak, estatuak eta korifeoak itota gabiltza. Gure imajinatzeko ahalmen bera daukagu zikiratua. Horrela, negozio pribatua eta agintearen nagusigoa ukituko ez duten desioak sorrarazten dituzte. Beharrak asetzeko modu zurrun bat eskaintzen dute eta saiatzen dira hori desio bihurtzen. Beharraren premia manipulatuz sorrarazten dute beren negoziorako eta beren agintea mantentzeko beharrezkoak diren desioak.\nSistemak proposatzen dizkigun desioak eta horiek betetzeko moduak, egozentrikoak, naziozentrikoak, antropozentrikoak dira eta hirurak prebalentzia patriarkalarekin.\nHiru ideia nagusi, nire burua kokatzen laguntzen didatenak: Eskubideak ditugu… baita obligazioak ere. Bidaiatzeko eskubidea dugu… eta natura ez kutsatzeko obligazioa. Jateko eskubidea dugu baina zaborra ahal den gutxiena sortzeko obligazioa, eta sortzen duguna birziklatzeko obligazioa. Bizitza babesteko eskubidea dugu baina bizitza kaltetzen duten segurtasun eta kontrol formak ekiditeko obligazioa. (Gogoan izan George Floyd-en kasua: segurtasuna bermatu behar zuten poliziek miserableki itoz bizitza kendu zioten). Nork kontrolatzen ditu segurtasun indarrak? Gure obligazioa da, ere. Sexualitate askea izateko eskubidea dugu… eta sexu-dominazioaren aurka borrokatzeko obligazioa: emakumeen kontrako bortxakeria eta indarkeria mota guztiak suntsitzeko obligazioa.\nBigarrena. Gizadiko pertsona guztientzat zabaldu ezin daitekeena pribilegioa da, eta ez da eskubidea. Horrela entzun nion Yayo Herrero-ri eta bueltak eman dizkiot ideia funtsezko honi. Kruzero bat egitea, Arzak-en afaltzea, kotxea izatea, modako azken playstation erostea, hegazkinean oporretara joateko ibiltzea, ez da eskubidea, pribilegioa da. Bi-hiru-lau etxe izatea, oporretarako La Manga del Mar Menor-en pisutxo bat edukitzea, ez da eskubidea, pribilegioa da. Zer esanik ez, 1.000 etxe edo izatea ez da dirudun-listoaren eskubidea (nahi dudana egitea nire diruarekin ere…) ez da eskubidea, pribilegioa da. Pribilegioan (eta askoren miserian) oinarritutako gizartean bizi gara. Jakin dezagun behintzat, pribilegiodunak garela gauza askotan. Eta gero, bakoitzak erabaki dezala zer nolako gizartea eraiki nahi duen.\nHirugarrena. Beharra gauza bat da eta desioa beste bat. Lana egitea behar bat da, besteen lanaren kontura bizitzea, esplotatzailea izatea da. Eta horrela enpresa diru-aldetik arrakastatsua sortzeko desioa, kalamitate bat da. Sortzaile izatea (arte munduan, ekoizpen munduan, politikan, zientzian, lagunen harremanetan, korutan, bizitzaren eremu guztietan sortzaile izatea) behar bat da, bizitza duinak hori behar du, baina horren gain eraikitzen dan famaren aldareetan (eta dirudunen munduan) leku bat izateko geure burua saltzeko disposizioarekin (gogoan izan Me Too kanpaina), besteei zapaltzeko onarpenarekin behar hori bihurtzen da desio pozoitsua.\nIlargira joateko desioa pribilegio baten desio eroa da, eta zapuzten du Lurra zaintzeko obligazioa, eta mespretxatzen du munduan miserian bizi direnak. Gaur egun dirua behar dugu bizi ahal izateko, merkatuaren atzaparretan atrapatuak baikaude, baina aberatsa izateko desioa desio pozoitsua da, hilgarria.\nAntzeko gogoetak gara ditzake bakoitzak kontsumoko edozein gaiarekin. Gure desioak nondik datozen, zein interesatuek sustatzen duten, zer-nolako errealitate-gauzapen faltsua izan ditzaketen aztertzea mereziko luke. Kultura behar dugu, bai. Baina kulturaren produkzioak (Hollywood-etik hasita, unibertsitateen pribatizazioarekin segi, telebisten monopolioarekin jarraitu eta informatikaren erraldoiekin amaitu) pozoiez betetako mezuak igortzen dituzte eta zorigaitzez betetako desioak elikatzen dituzte.\nOro har, hauek dira ekoizpen orokor horren oinarriak: Lurraren mespretxua, emakumeen dominazioa, pobreen desprezioa, teknikaren idolatria eta boterearen gurtza, eta kapitalaren pilaketaren gorespena. Eskuko telefonoak, etxeak, kruzeroak, oporrak, denboraren kontrola, kotxe elektrikoak, energia berriztagarriak, espazioaren kontrola, kartzela… Kartzela behar bat al da? Norentzat da beharra. Nork behar du ETAko presoak kartzelan egotea? Nork desio du horiek kartzelan egotea? Zergatik? Pentsatzeko gaia interesgarria.


IKT-en erabilera soziala. Irakurketa kritikoa eta beste batzuk — Eibar.ORG | Eibarko peoria\nHemen zaude: Hasiera / Blogak / Prospektiba / IKT-en erabilera soziala. Irakurketa kritikoa eta beste batzuk\nIKT-en erabilera soziala. Irakurketa kritikoa eta beste batzuk\nEneko Astigarraga 2004/12/04 00:32\n@rchiveSIC , Archive Ouverte en Sciences de l'Information et de la Communication, Frantziako CNRS (Centre national de la recherche scientifique) erakundeak bultzatutako dokumentazio gunea da, eta CodeSyntax eta DELi ikerketa taldeak Durangoko Zokoan asteartean aurkeztuko dugun OAI , Open Archive Initiative edo Artxibo Irekietarako Ekimena erabiltzen du.\nHorrela, @rchiveSIC gunean esaten den bezala , bilatzaileek indexatuz gain , OAI-ren galdeketa tresnei esker eta OAI-PHM protokoloari esker, informazioa toki askotatik akzesiblea da. Protokolo horri esker @rchiveSIC-en dauden dokumentuak beste webgune askok indexatu ditzakete. Kasu honetan, OAI-PHM-ren 2 bertsioa erabiltzen da.\nEsate baterako Oaister , Karlsruhe Unibertsitateko The Collection of Computer Science Bibliographies , eta beste gune askotatik eskuratu daitezke.\nBada, bide horretatik aurki eta leitu dut nik IKT-en erabilera sozialen irakurketa kritikoa egiten duen Fabien GRANJON-en De quelques elements programmatiques pour une sociologie critique des usages sociaux des TIC (156 KB .pdf) dokumentua.\nSoziologoa izateko eta Interneteko militantismoari buruz idazteko (L'Internet militant Mouvement social et usage des reseaux telematiques ), ez da larregi luzatzen, sei orri baino ez, erantzun gabeko galdera asko egiten ditu, baina arrazoia du Granjon-ek: gutxiegi aztertzen ari gara IKT-en erabilera sozialari buruz eta, agian goizegi da esateko, baina haustura edo eten digitalatari buruz egiten diren hausnarketa samurretaz aparte, gainditu behar dugun nahi eta nahiezko ordainketa, ez dago bestelako gogoetarik...


“Kutxazainak” -Patxi Goenaga- – Hala Bedi\nHala Bedi > Iritziak > hizpidea > “Kutxazainak” -Patxi Goenaga-\n“Kutxazainak” -Patxi Goenaga-\nGaurkoan ere lapurrez, ustelkeriaz eta lotsagabeez izan ditugun hainbat berriri buruz hitz egin nahi nuke. Berri zaharrak eta, horregatixe, okerragoak. Madrileko Ppko goi kargu batzuen negozio ustelak, Katalunia aldeko zenbaiten larrialdien berri ere izan dugu, epailearen aurrean agertu behar izan dutenean. Zenbaitek, itxuraz duintasun izugarriaz agertzen bazitzaizkigun ere, eta ez naiz ari traje eta korbata garestiez, etikan eta zintzotasunaren banderan bildurik beste guztioi lezioak emateko posturan agertzen zitzaizkigun, pertsonaia eredugarriak balira bezala, gure haurrei eredu gisa erkusteko moduko pertsonaiak balira bezala…\nGero ikusi ditugu ipurdia estuturik, egindakoaz benetan damu balira bezala, ez barkazioa eskatzen, ume gezurti gaiztoen antzera inori errua boteaz baizik: “ez ez, ez nintzen ni izan…” nik ez nekien ezer… halakok engainatu ninduen…\nBeste batzuetan egindako errua aitortzeak ekar liezaieketen onurak errentagarriagoak direlakoan… Bartzelonako Palau de la musica delako kasua. Beste batzuetan…\nBaina niri tripako minik handiena ematen didana, edo handiena ez bada, haindienetakoa, da jendilaje honek, pribatuan ari denean, inork entzuten ez diela edo zelatatzen dituztela susmatzen ere ez dutenean darabilten hizkera kuartelarioa, makarra,… Umeen aurrean ere nola hitz egingo ote dute pertsonaje dotore hauek? Eta jendilaje hau Madrileko Komunitateko buru. Erruki ditut Madrildarrak.\nLehenbizikoez pentsatzen jarrita, esaten da sekretuak gordetzeko modurik egokiena sekretuok nork bere buruari bakarrik kontatzea dela. Norberaz aparte beste norbaitek baldin badaki zure sekretuaren berri, erraza da, premia sortuz gero, bigarren lagun horrek beste norbait ere jakitun egitea. Zigorra arintzeko balio badu, adibidez, nork ez luke beste norbait salatuko? Hortaz, ez fidatu.\nEta ez fidatu, halaber, komunikazioen segurtasunean. Gaurko komunikazio sare ezkutuak hor daude. Baina espioiak eta salatariak ez dira filmetako kontuak bakarrik. Nonahi ager daitezke. Ikasbide positibo batzuk behintzat atera litezkeela iruditzen zait, ikasi nahi badugu. Abisatuta gaude.\nLapurrak beti izan dira, txikiak eta handiak. Baina txikiak, esango nuke, gaizkiago ikusiak direla lapur handiak baino. Praktikan behintzat hala ematen du. Lapur txikiak pena ematen du, lapur handiak, enbidia agian zenbaiten artean behintzat.\nNi, berez, gartzelaren kontrakoa naiz: denon diruz zenbait granujari hotela ordaintzeak ez dit pozik ematen. Lepoko zuriz jantzitako horiei ezer ordaintzeak are gutxiago. Lehenbizi itzuli dezatela ostutakoa eta gero hitz egingo dugu.\nLapurtzar horiek beren poltsikoaren alde aritu badira, itzuli dezatela eta ez diezagutela esan ez dutela diru horren arrastorik… edo beren sozioren batek dirua hartu eta poltsa eskuetan ihes egin zuela ez dakit nora, arrastorik utzi gabe, Far Westeko filmetan bezala.\nEta alderdi politiko baten dirukutxa gizentzearren ostu badute, kontua errazago da: alderdiak itzuli dezala. Gizarteak eskertuko du.\nNire gaurko jarduna amaitzeko, utzidazue zerbait kontatzen. Garai bateko fraideek errazago zuten, antza: diru ardurak administradorearen eskuetan uzten zituztenean, kontatzen da administradoreak kargua bere gain hartzerakoan, honako formula hau erabiltzen zutela:\nACCIPE CAPSAM ISTAM VACUAM\nQUAM ADIMPLERE CONABERIS\nSIVE PER FAS SIVE PER NE FAS.\nNIHIL DE ANIMA TUA CURES,\nFRATRES PRO TE ORABUNT.\n‘HAR EZAZU KUTXA HUTS HAU\nZEINA SAIATUKO ZAREN BETETZEN\nMODU BATEAN ZEIN BESTEAN.\nZURE ANIMAZ EZ ZAITEZ BATERE ARDURATU,\nZURE ANAIEK OTOITZ EGINGO DUTE ZURE ALDE.’\nEz dakit administradoreari berari zernolako lasaitasuna emango zioten agintzen zitzaizkion bere komentuko anaien otoitzek. Baina ziur naiz gainerako fraideek otoitz egiteaz gainera, ez ziotela begirik gainetik kenduko ez anaia diruzainari ez kutxari, badaezpada ere.\nEgunero azaleratzen diren kasu ugarien aurrean, ez dakit inork otoitz egingo duen inoren alde. Baina bere ‘lagunek’ defendituko dituztela eta, gehiegi ezin fidatu. Garai bateko fraide gizarajoak agian benetan hartuko zuen NIHIL DE ANIMA TUA CURES delako hori. Baita agintzen zitzaizkion otoitzak ere. Gaurko administratzaile ustelek horren ziurtasunik behintzat ez dute. Zorionez. Eta lapurreta egiteko bideak zenbat eta gehiago konplikatu, hobe.\n← “El otro lado de la esperanza” -Bego Oleaga-\n“A la mafia de FCC en Gasteiz le siguen saliendo los números con la basura” -ADI! elkartea- →


Irlanda iparraldea: Adreiluaren bitartekaritza (VI) | Lander Arbelaitz\nHasiera » Irlanda Iparraldea » Irlanda iparraldea: Adreiluaren bitartekaritza (VI)\nIrlanda iparraldea: Adreiluaren bitartekaritza (VI)\nAtalak: Irlanda Iparraldea, Irlanda iparraldean idatzitakoak\nIaz, Shankill protestante eta Falls auzo katolikoak bereizten dituen murrua berritu eta oraindik ere altuagoa egin (behar izan) zuten.\nElkarren ondoan eraikitako etxe asko elkarri bizkar ematen bizi dira Irlanda iparraldean. Leihorik ez batak bestearentzat. Horren ordez, burdinazko sare lodiak, zeruak aska lezakeenaren beldur. Tartean, sei metroko bakearen murruak.\nAuzune katoliko eta protestanteen banaketa ez da betidanik hor izan den kontua. Familia askok beren bizilekua utzi behar izan zuten beste komunitatetik jasotako eraso eta mehatxuen ondorioz. Datu bat ematearren, gatazkak indar hartu zuen urteetan, 1969. urtetik 1973ra bitartean bakarrik, 8.170 familiak aldatu behar izan zuten bizilekuz, horietatik %80 katolikoak. Honela, pixkana-pixkana begirada ezberdineko auzuneak bereiziz joan dira. Honez gain, elkarren aurkako erasoak murriztu asmoz, “bakearen murruak” eraiki dituzte. Belfasten 1990. urteko 18 murruak 40 izatera igaro dira. 20 kilometro egiten ditu guztira bakeak.\nGatazka pixkana atzean geratzen ari den arren, bada datu esanguratsu bat, normaltasunaren zailtasunak agerian uzten dituena. Iaz, Shankill protestante eta Falls auzo katolikoak bereizten dituen murrua berritu eta oraindik ere altuagoa egin (behar izan) zuten.\nAdreilu eta metala bitartekari direla lortutako bakea behin behinekoa izan ohi delako, ikusi egin behar etorkizunean beste aldea ikusiko duten auzo bananduetako biztanleek.\nbds europa belfast cup preso stormont escocia Euskal Herria PKK ira ipar irlanda herrialde katalanak Maroko sahara israel kurdistan desobedientzia referendum loialista palestina askegunea euskara erreferenduma zibila UVF irlanda iparraldea independentzia euskal herria derry Eskozia scotland errepublikar ciu erc bobby sands maputxe egunerokoa adams snp donostia independentismoa mural brasil katalunia bakea


Iñaki Williams - Wikipedia, entziklopedia askea.\nIñaki Williams Arthuer (Bilbo, 1994ko ekainaren 15a) euskal herritar futbolaria da. Club Deportivo Pamplonatik Lezamara heldu zen jubenila zela, egun Athleticen jokatzen du. Ama Liberiakoa eta aita Ghanakoa ditu.\nBilbo, 1994ko ekainaren 15a (25 urte)\nBilboko Athletic Kluba /\nBaskonia Kirol Kluba 2012 / 2013 18 7\nBaskonia Kirol Kluba 2013 / 2014 18 7\nBilbao Athletic 2013 / 2015 32 21\nEspainiako 21 urtetik beherako futbol selekzioa 2015 /\nIñakik bere bizitzako lehenengo egunak Bilbon pasatu zituen, baina txikitatik Iruñean hazi zen. 2008tik 2012ra Pamplona futbol-taldean jokatu zuen. Talde horrek Athletic taldearekin harreman onak zituenez, 2012an Bilbora joan zen Iñaki. Beheko mailetan oso nabarmena zen haren jokoa; Athleticen egin zuen lehenengo denboraldian 35 gol sartu zituen guztira. Horri esker, gazteen Errege Kopan finaleraino iritsi ziren, eta NextGen serieetan parte hartu zuen, geroago lehen taldean etorkizun handia izan zuten beste batzuk lagun zituela: Kepa Arrizabalaga, Yeray Álvarez eta Aymeric Laporte. Hurrengo urtean Athleticen bi filialetan jokatu zuen: denboraldi erdi bat Baskonian, non 7 gol sartu zituen, eta beste erdia Bilbao Athleticen, non beste 8 gol egin zituen. 2014ko abenduaren 6an egin zuen debuta lehen taldearekin. Administrazio gradu bat ikasi zuen, eta Ghanara laguntza bidaltzen duen elkarte bateko kide da.\nIñakiren ama Maria Arthuer Liberian jaio zen, eta oso gaztetik Ghanara joan zen bizitzera Liberiako gerra zibiletik ihesi. Mariak Felix Williams ezagutu zuen Buduburamgo errefuxiatu eremuan, eta Europaraino 3.500 kilometroko bidea egin zuten elkarrekin, errepidez. Etortzear zeuden seme-alabentzat bizileku hobea nahi zuten. Melillatik Bilbora jo zuten, eta han Iñaki Mardones apaizaren laguntza jaso zuten; haren omenez jarri zioten Iñaki seme zaharrenari. Handik gutxira Iruñera mugitu ziren lanagatik, eta gero aita Londresera joan zen, lanagatik orobat. Iñakik bere lehen kontratu profesionala sinatu zuenean, aita familia osoarekin bildu zen berriro, zazpi urte geroago. Iñakik Nikolas izeneko anaia txiki bat du, 2002an jaioa, 2013tik Athleticen kategoria txikietan jokatzen duena.\n3. 2013/14 18 7 - - - - - - - - 18 7\n2.B 2013/14 14 8 - - - - - - - - 14 8\n2.B 2014/15 18 13 - - - - - - - - 18 13\n1. 2014/15 19 1 4 1 0 0 2 1 - - 25 3\n1. 2015/16 25 8 5 3 - - 7 2 0 0 37 13\n1. 2016/17 38 5 3 2 - - 8 1 - - 49 8\n1. 2017/18 38 7 1 0 - - 13 3 - - 52 10\n1. 2018/19 38 13 3 2 - - - - - - 41 15\n↑ a b Magro Eizmendi, Imanol (2017-08-05) Ahomentan . Noiz kontsultatua: 2017-08-06.\nMultimedia: Iñaki Williams\nAzken aldaketa 13 azaroa 2019(e)an, 18:41(e)tan


Charles Chaplin bueltan izango da maiatzetik aurrera Bilboko zinemetako pantailetan - Deia\n«Chaplin: Perfekzioaren artea»\nCharles Chaplin bueltan izango da maiatzetik aurrera Bilboko zinemetako pantailetan\nBilbaoArteko Art House Zinemaren eskutik izango dira ikusgai aktore famatuaren zortzi film, maiatzaren 3tik uztailera arte\ndeia.eus 09.02.2020 | 00:53\nCharles Chaplin BilbaoArte.org\nBILBO. Charles Chaplin bueltan izango da maiatzetik aurrera Bilboko zinemetako pantailetan BilbaoArteko Art House Zinemari esker. Maiatzaren 3tik uztailararte iraungo duena eta zortzi filma proiektatuko dituena. Hautatik aparte zenbait filma laburrak ere izango dira ikusgai, zikloaren hasieran eta amairan hain zuzen ere.\nBai Dadaistek eta surrealistek mirestu zuten, zirkutik etorritako gizona, zine estilo propioA sortu zuena, ikono unibertsal batean bihurtu zen. Harrigarria da munduan zehar banatuta dauden lokaletan bere izena edota irudia aurkitzea, hiri handi eta herri txikienetan. Bere irudia margoturik ageri den pareta, neoi, berregindako bere gauzarik ikonikoenak? Milaka "charlot"badira planetan zehar. Charlie Chaplinek zera lortu baitzuen, munduan zehar milaka lagunen negozio txikiek, haren pertsonaia maitearen izena eramatea, ez du axola hauek pub edo ileapaindegi unisex bat diren, edonorrek daki non.\nBritaniar komiko honek, inoiz ere estatu batuarra izan nahi ez zuena eta Suitzan hil egin zena, edonorrek ez bezala pertsonifikatu zuen tristura eta malenkonia. Bere pertsonaiaz esan zuen "onbehartsuen filosofia errepresentatzen du" berak bazekien zein ziren errepresentatu beharrekoak. Haietan pentsatu zuen Hitlerren karikatura egin zuenean, nazismoaren goren puntua zetorren momentuan, demokrazia "serioek" diktatore alemaniarrari onespena ematen zioten momentuan, Amerikara sarrera debekatu egin zioten ere.\nZinemarekin zita bat 2019a irrifarrez betetzeko.


Joxemari Iturralde: “Nobela historikoa esatea kontraesana da; edo nobela da, edo historia da” — Eibar.ORG | Eibarko peoria\nHemen zaude: Hasiera / Blogak / Nire uste harroan / Joxemari Iturralde: “Nobela historikoa esatea kontraesana da; edo nobela da, edo historia da”\nJoxemari Iturralde: “Nobela historikoa esatea kontraesana da; edo nobela da, edo historia da”\nXabier Mendiguren 2006/03/16 10:38\nJoxemari Iturraldek (Tolosa, 1951) “Nafarroako artizarra” kaleratu berri du, 1984an euskal literatura berrian esanguratsu izandako eleberria, eta oraindik ere irakurleen interesa pizten segitu nahi duena.\nUrte hauetan euskal literaturak izugarrizko aurrerakada egin du, bai kantitatean nola kalitatean ere. Nik “Nafarroako artizarra” publikatu nuenean literaturgintzan egiten zen guztia ezagutzen nuen, segitu eta irakurri egiten nuen. Gaur egun hori, zorionez, ezinezkoa litzateke. Orduan publikatzen ziren liburu onak, eta orain ere bai (gehiago orain, nik uste). Halaz ere, bi ataletan gabiltza oraindik nahiko gazki: ez dago kritiko literarioz osatutako taxuzko “corpus” edo multzo finko eta ezarririk. Eta garrantzizkoago dena, ez dago literatura-irakurle multzo handi eta ezarririk gure gizartean. Gazte jendeak irakurtzen du gehiago, baina behartuta eta eskola-zirkuituetan sartuta.\nKritiko literarioak falta dira, eta, beraz, horien urtetako lanak osatuko lukeen “corpus” kritikorik ere ez dago: kritika estilo ezberdinak, kritika eskola diferenteak, ikuspuntu estilistiko ezberdinak, idazleon lanetara hurbiltzeko joera diferenteak... Idazleekin egin ohi den modura kritiko literarioekin ere posible izan beharko luke hauek sailaktzea era ezberdinetan beren lana egiteko estiloaren arabera: prestakuntza akademikoa, ideologia, esperientzia, irakurketa maila... Baina, tamalez, horretatik ez daukagu oraindik ere ezer.\n**Gatozen “Nafarroako Artizarra”ra. Itxuraz nobela historikoa, izatez ez hainbeste...**\nOndo pentsaturiko liburua da. Nobela historikoen gainean egindako hausnarketa literario bat da, baina ez teorikoa, fikziozkoa baizik. “Nobela historiko” esatea kontraesan handi bat esatea da. Edo nobela da, edo historia da, ez dago besterik. Liburu postmoderno bat da, duela 23 urte idatzitakoa, horrelakorik euskaraz ez zegoenean. Irakurleari garai historiko bat kontatzen zaio, baina aldi berean idazleak abisatu egiten dio irakurleari ez sinesteko dena, keinu bat luzatzen dio esanez bromatan ari dela. Kontuan hartuta garai hartan zer-nolako nobela historikoak zeuden modan gure artean (“Joanak joan” eta abar) berehalaxe uler daiteke zein izan nuen helburu liburu hau idaztean.\nNobela historikoa baino egokiagoa "historia nobelatua"ren kontzeptua. Ez al da egokia bigarren hau? Ez zait kontraesana iruditzen.


Warrior Way konektatuta\nOnline jokoa: Warrior Way konektatuta\nAlternative izenak: Warrior Way konektatuta\n10 erresumen frakzio, etengabe mundu dominazioaren borrokan. Eskaileran Moving, horietako bat errege izan dezakezu eta milaka jokalari benetako aginteaz! Jokalari kopuru handi batera, familia-sistema konplexu batean, gremio eta estatu, non benetako benetako lagun bat bete ahal izango duzu eta zure arima mate! Online joko honetan aurkituko dituzu beti zerbait egin! Joko Gertaera barietate handi bat: txalupa lasterketak, txirrindularitza, itsaso eta malgukiak beroa, igeriketa, dantzan, galdetegiek, zozketa, mini-jokoak, eta gehiago!\n10 erresumen frakzio, etengabe mundu dominazioaren borrokan. Eskaileran Moving, horietako bat errege izan dezakezu eta milaka jokalari benetako aginteaz! Jokalari kopuru handi batera, familia-sistema konplexu batean, gremio eta estatu, non benetako benetako lagun bat bete ahal izango duzu eta zure arima mate! Online joko honetan aurkituko dituzu beti zerbait egin! Joko Gertaera barietate handi bat: txalupa lasterketak, txirrindularitza, itsaso eta malgukiak beroa, igeriketa, dantzan, galdetegiek, zozketa, mini-jokoak, eta gehiago! JolastekoWarrior Way konektatuta\nBideoak eta screenshots Partida Warrior Way konektatuta


Egoera ekonomikoari buruzko oharrak | Cámarabilbao | Cámara de Comercio de Bilbao\nHome/Autonomoak eta enpresak/Lehiakortasuna eta berrikuntza/Berrikuntzarako informazioa/Egoera ekonomikoari buruzko oharrak\nEgoera ekonomikoari buruzko oharrakCámarabilbao2021-08-16T13:32:45+02:00\nEGOERA EKONOMIKOARI BURUZKO OHARRAK\nJarduera ekonomikoari eta Bizkaiko eta Euskadiko abaguneari buruzko informazio garrantzitsua.\nInformazio ekonomikoa jartzen dugu zure eskura, erabakiak errazago hartzeko. Horretarako, Bizkaiko enpresa-sektoreari, enpresa txiki eta ertainei, saltokiei, kanpo-negozioari, inbertsioei eta eguneroko errealitateak eragiten dion moduari buruzko gaurkotasuneko informazioa landu eta partekatzen dugu.\nInformazio honi esker, bertatik bertara jakin daiteke zer joera dauden hurbilen enpresa-sektorean, eta, bereziki, kanpoko eragileek nola eragiten dioten. Informazio hau oso baliagarria da sektoreko joeren berri izateko, zifrak eta datu hurbilenak ezagutzeko.\nZer aztertzen dute egoera ekonomikoari buruzko oharrek?\nHurbileko merkataritza eta online merkataritza.\nETEen eta konpainia handien egunerokoa.\nLan-merkatua, kontratazioak, langabezia eta lan-kostuak.\nKanpoko eragileen ondorioak, joera ekonomikoak, pandemiak…\nBerrikuntzaren eta teknologiaren aldeko apustua ahoz aho dabiltzan une honetan, kanpoko merkatuetan industria-portaera aztertzeko alderdi interesgarri bat osagai teknologikoa [...]\nbarrixe - Bizkaiko Berrikuntzaren Behatokiaren txostenak adierazten duenez, iaz Bizkaian patente nazionalen eskaerak mantendu egin dira; erabilgarritasun-ereduen eskaerak, berriz, [...]


Parkinsonaren sintoma nabarmenenak gaitasun motoreengan islatzen dira\nJavier Ruiz medikua izan da doktoretza-tesiaren egile, Donostia Unibertsitate-Ospitalean eta Biodonostia Ikerketa Institutuan diharduena. Bere tesiak LRRK2 genea izan du aztergai, dardarina izeneko proteina kodetzen duena. Gene honetako R1441G mutazioaren maiztasuna bereziki altua da ikerlariak lagindutako euskal populazioan eta mutazio horren ikerketa egin du haren prebalentzia aztertzeaz gain penetrantzia kalkulatuz, fenotipo klinikoa deskribatuz, mutazioaren eramaile diren pazienteen bilakaera aztertuz eta jarraipen neuropatologikoa eginez. Dardarinaren genea Parkinson gaitzaren forma monogenikoen artean maiztasun altuena duena da mundu mailan, nahiz eta badiren beste 15-16 gene zerrendaturik gaixotasunaren erantzule direnak.\nHala ere, ez da ezaguna zein den dardarinak eritasunaren sorreran duen rola. Dardarinak neuronen heriotzarekin erlazioa du garuneko zenbait eskualdetan baina oraindik ez da ezaguna zein eginkizun betetzen duen prozesu horretan. “Badakigu genearen mutazio batzuen ondorioz proteinak beste funtzio batzuk betetzen dituela, baina ez dakigu zein diren euskal mutazio honek zer eragiten duen proteinaren funtzioarengan”, baieztatu du Ruizek. Badira mundu-mailan prebalentzia handiagoa duten beste mutazioak, G2019S esaterako. Kasu horretan, mutazioak dardarina proteinaren kinasa aktibitatea emendatu egiten du.\nDoktoretza-tesian R1441G mutazioaren eramaile diren Gipuzkoako lau familia ikertu dira. Penetrantzia-ikerketak igorritako emaitzen arabera, “mutazioa edukitzeak esan nahi du 80 urterekin Parkinsona izateko %83ko probabilitatea izango duela eramaileak”. Gaixoen maiztasuna altuagoa den Azpeitian eta Azkoitian egindako laginketa baten arabera biztanleriaren %1,8 da mutazioaren eramaile. Sintomei dagokiela, badirudi euskal mutazioak eragindako Parkinsonak G2019S mutazioak eragindakoak baina sintoma ahulagoak eragiten dituela. Tratamendu goiztiarra ematea zaila da, beraz. Horren harira, mutazioen eramaile diren norbanakoen biomarkatzaileak bilatzeari ekin dio Ruizek, hala eritasuna garatzeko probabilitate altuagoa dutenengan arreta berezia ipini ahal izateko.\nIturria: Euskal Herriko Unibertsitatea


Bi egunean lau gurutzaontzi Bilboko portuan - Bilbaoport\nBi egunean lau gurutzaontzi Bilboko portuan\nMaiatzean 18 porturatuko dira, urte osoko kopuru handiena\nGaur (osteguna, maiatzak 24) bi gurutzaontzi iritsiko dira Bilboko Portuaren Getxoko instalazioetara, eta bihar (ostirala, maiatzak 25), beste bi. Noble Caledonia ontzi-konpainiako Island Sky eta Windstar Cr.-ko Star Breeze gurutzaontziak porturatuko dira gaur, 114 eta 200 turista dakartzatela, hurrenez hurren.\nOstiralean, berriz, Oceanía ontzi-konpainiako Seven Seas Explorer eta Silversea Cruiseko Silver Spirit helduko dira Bizkaira, 750 eta 540 bidaiarirekin, hurrenez hurren.\nMaiatzean 18 gurutzaontzi porturatuko dira, urte osoko kopuru handiena. Horietatik, zazpi lehenbiziko aldiz etorri edo etorriko dira, batek gaua hemen eman du eta, azkenik, bi gurutzaontzi batera egonak dira lau aldiz.\nOntzi hauek osatzen dute zerrenda: MSC Magnifica (2.500 bidaiarirentzako lekua; astelehenean, hilak 28, da porturatzekoa, lehenbizikoz); Sea Cloud II (maiatzaren 28an hori ere), Seabourn Ovation (maiatzaren 29an) eta Marina (maiatzaren 30ean).\nIsland Sky gurutzaontzia\nAurten 19 gurutzaontzi porturatu dira Bilbon, eta Portuko Agintaritzak 2018 osoan 60 bat etortzea espero du. Azkenik, beste datu aipagarri bat: irailaren 15ean, Pullmantur konpainiak Zenith gurutzaontzian itsasoratzeko aukera eskainiko du.\nAurrekoaHaizea Wind-ek itsasoko dorre eta egitura eolikoak (offshore) fabrikatzeko Europako lantegirik handienetako bat inauguratu du Bilboko portuan\nHurrengoaBilboko Portuan egin da Itsasoko Lanari buruzko Hitzarmenaren (MLC) aplikazioaren gaineko IV. hirutariko jardunaldia\nAktualizazioa: 06/06, 3:44-etan


GUTUNA: LHLren inguruan, nire ustez… - Leitzaldea - Erran.eus\nGUTUNA: LHLren inguruan, nire ustez…\nTtipi-Ttapa 2021-06-21 12:30\nHerri inklusiboagoa lortzeko bidean Leitzan sortu den LHL egitasmoaren inguruan, iritzi artikulu hau idatzi du Mikel Illarregi Elberdinek.\nLHL egitasmoaren inguruan, nire iritzia azal dezadan eskatu didatenean, hainbat arrazoirengatik zalantzak sortu zaizkit. Baina ez proiektu honen baliagarritasunaz; hori garbi baitut, garbi baitago. Bestelako zalantzak izan dira, besteak beste, beraiek lortu nahi dutena modu egokian edota erakargarrian azaltzea lortuko ote dudan baizik.\nBa horixe, zer nolako bilakaera izan duen kontuan hartuz, hau da; zer nolako asmoa zuten hasieran eta nolako bidea izaten ari den, oso balio handiko egitasmoa bihurtu dela esanen nuke, dudarik gabe. Bertan sortu diren ekimenak, guztiak ederrak, eta horietatik batzuk zoragarri izatera pasa direla garbi esan behar dut, nire ustetan behintzat.\nBi lasterkariek Mendi Erronka ekimenari aukera pertsonala eta era berean «alternatiboa» egin nahi izatea polita da. Baina ondoren hartu duen edo hobe esanda, hartzen ari den tamainak are ederragoa bihurtu du hitzordua.\nEsan beharrik ez dago, baina aipatu gabe ezin utzi, kirol mailako erronka izatetik, helburu solidarioa izatera pasa denean, edo pasarazi dutenean, lasterketa handia edo ikaragarria izan arren, beste erritmo interesgarriagoa duen ibilbidea bihurtu dela ekimena.\nHonen inguruan, aipatzeko moduko kontu bat baino gehiago bada, noski. Lehenik eta behin, hitz handiz idatzitako INKLUSIOA txertatu nahi izatea. Esanguratsua bihurtu du egitasmo guztia, eta ohiko balioetatik bereizteko balio izan duela argi gelditu da, ene pentsatzeko moduan behintzat. Lanbidez, maixue izanda, gogoan dut, hezkuntzaren inguruko eztabaidetan hitz hau gure eguneroko jardunean, ezinbestekotzat jotzea ikusi zen garaia. Honetan gorderik ez dut utziko txantxiku iturendarra den Mixel Gereka, bera izan baitzen bultzatzaile nagusia. Beno ba hori, zein hitz handia bezain garrantzitsua, hezkuntzan eta geure bizitzan, geure bizipenetan. Proiektu honetan, nahiz eta nire hitzetan izan, esanahi bertsuan txertatutako esaldi batekin lotzen dut; «Bizitza honetan helburua ez da denak berdinak izatea, denok, aukera berdinak izatea, baizik; baita ezberdinak izateko aukera ere». Honen inguruan, eta hori guztia nola ulertu behar den, nola interpretatzen dugun... Bide bakarra ez izan, filosofia sakoneko jarrera jasotzen da bere muinean.\nHonetaz gain, aipagarria bezain txalogarria da, egituratzeko sortu den, sortu duten saretxoa, oraingoz, baina sare handia izanen dena, zalantzarik gabe. Taldetxo bat hasi zen; gurasoak eta hauen seme-alabak; baina guztiak, modu batean zein bestean, taldean eta egitasmoan funtzioren batekin. Txalogarria da, eta era berean, geure bizitzaren beste egoerekin modu konparagarrian jarriz gero, inbidiagarria. Hortxe ikusten dira, grabaketetan, muntaiak prestatzen, gonbidatuei harrera eginez, hainbat baliabide erabiliz informazioa zabaltzen… Hamaika lan, ehunka buruko-min, milaka kezka eta betebehar… Baina helburu handien pean, eta jende artean babesa bilatu nahian.\nHala ere, «hasierara» itzuliz, hortxe dira, kasik aipatu gabe izan ditudan bi kirolari 'erraldoi' horiek … Batek baino gehiagok apustu eginen du, iritsiko ote diren, nola iritsiko diren… Ni konbentziturik nago lortuko dutela, beraiek baitira honi guztiari hasiera eman diotenak. Eta edozein gertaera tarteko, iritsiko ez balira, bidea utzi eta herrira itzuliko dira txaloen berotasun berdina jasota. Munduak aurrera jarraituko du, baina bitartean bestelako helburuak lortzeko bidean jarri baditugu, 'mundu' hori hobeto joanen da. Ibilbidea amaituta, hobeto, noski… Hala izan dadila!!! Animo guztioi, honek merezi du…


Nafarroako Larrialdietako Agentziak Done Jakue Bidearen trazadura berrikusi du, hainbat gorabehera izan ondoren | Consumer\nMaiatzaren 17tik 24ra bitartean, erromesei laguntzeko 12 zerbitzu eman dira guztira\nEgilea: mediatrader 2012-ko maiatzak 30\nNafarroako Larrialdietako Agentziako suhiltzaile-talde batek maiatzaren 26an berrikusi zuen Done Jakue Bidearen trazaduraren egoera Ibañetako goialdean, hain zuzen ere maiatzaren 17tik 24ra bitartean astean emandako 12 sorospen-zerbitzu gehienak bildu diren tokia. Eguraldi txarra izan zen.\nHilaren 17an, Burgeteko suhiltzaileek 70 urteko erromes bat erreskatatu zuten 21:04an, eta hilaren 19an Orreagara joan ziren, hipotermiaren sintomak zituen ibiltari bati laguntzeko, Nafarroako Gobernuak azaldu duenez. Hilaren 20an, 16:00ak baino lehentxeago, Lizarrako suhiltzaileek Koreako 70 urteko erromesa aurkitu zuten, Lorca eta Villatuertaren artean ordubete lehenago bihurrituta, eta Burgeteko suhiltzaileak Izandineko aterpetxera joan ziren, Lepoeder lepotik (Valcarlos eta Ibañeta artean), 26 urteko ibiltari bat artatzera, hipotermiaren sintomekin. Beste erromes bat, irristatze baten ondorioz erori eta aurreko ebakuntzan babesleku berera iritsi zena, suhiltzaileen laguntza jaso zuen.\nMaiatzaren 21ean, astelehena, Nafarroako Larrialdietako Agentziak bilaketa-gailu bat antolatu zuen, Frantziako Gendarmeriak hala eskatuta, Saint Jean de Pied de Valport-en eta Valcar-en arteko ibilbidean galdu zirela adierazi zuten estatubatuar-bikote bat aurkitzeko. Bezperan bezala, egun horretan euriteak, tenperatura baxuak eta laino-bankuak izan ziren. Hurrengo egunean Orreagan egoera ezin hobean agertu ziren, aterpetxe batean gaua eman ondoren, beren egoeraren berri eman gabe eta bilaketa-taldeko kideek telefonoz egindako deiei erantzun gabe.\nHilaren 21ean, halaber, 10:20an, Burgeteko suhiltzaileak Izandineko aterpetxera joan ziren hipotermia-zantzuak zituen erromes bati laguntzeko. Hilaren 22an, Estatu Batuetako bikotearen bila zebilen taldeko kide batzuek ibiltarien talde batetik banandutako pertsona bat aurkitu zuten. Hilaren 23an, lagun batek laguntza eskatu zuen 112-SOS Nafarroa telefonoaren bidez, 22:42an, gauean ustekabean harrapatu baitzuen eta ezin baitzuen segurtasunez ibili. Burgeteko suhiltzaileek Orreagako aterpetxean utzi zuten 23:39an. Ostegunean, maiatzaren 24an, Burgeteko suhiltzaileek Lepoeder lepotik hurbil zauritutako erromes bati lagundu zioten, eta Lizarrakoek 16:17an Lorcan izandako bero-kolpearen ondorioz desagertutako erromes kanadar bati lagundu zioten.\nNafarroako Larrialdietako Agentziak dei egiten die erromesei badaezpadako neurriak har ditzaten, gerta daitezkeen egoerak saihesteko, hala nola, etapa bakoitza hasi aurretik iragarpen meteorologikoa kontsultatu, espero diren baldintza klimatikoei egokitutako arropa eta oinetakoak eskuratu, bidearen mapa bat izan eta seinaleak eta oharrak adi egon.\nalkandora larrialdiak Navarra-eu peregrinos-eu Santiago


Elikagaien ezaugarriei buruzko mezuetan argitasun handiagoa eskatzen diote elikagai-industriari | Consumer\nElikagaien ezaugarriei buruzko mezuetan argitasun handiagoa eskatzen diote elikagai-industriari\nBruselak 2010ean elikagai-produktuetan onartuko diren aipamenen zerrenda argitaratuko du\nElikagaien industriak argitasun handiagoa erakutsi behar du elikagaietan osagaiei eta osasunerako dituen abantailei buruzko mezuak sartzerakoan. Atzo eskatu zuen Elikagaien Segurtasunerako Europako Agintaritzak (EFSA, ingelesez).\nBruselan sektoreko enpresen ordezkariekin egindako bilera batean, EFSAk jakinarazi zien beren produktuaren etiketan beren mantenugaiei edo propietateei buruzko aipamenak jarri nahi dituzten fabrikatzaileek zer baldintza bete behar dituzten. Izan ere, agentziak ebaluatu behar ditu industriak arlo horretan aurkezten ari diren eskaerak, Europako Batzordeari txosten bat helarazteko. Batzordeak, era berean, 2010ean elikagaietan onartu ahal izango diren mezuen zerrenda argitaratuko du. Orain arte, EFSAk baztertu egin du enpresek aurkeztutako eskaeren %80.\nAlbert Flynn EFSAko elikadura-aditu-taldeko arduradunak azaldu zuenez, enpresek ez dute behar adina datu eman ebaluatutako mezuen “ebidentzia zientifikoa” azaltzeko. Oraingoz, erakunde horrek bere iritzia eman du 70 eskabideri buruz. Eskaera horiek elikagai jakin baten adierazpenak aipatzen dituzte, haurren osasunerako dituen abantailei buruz edo gaixotasunei aurrea hartzeko duen garrantziari buruz. Oraindik 4.000 espedienteri buruzko iritzia eman beharko du elikagai baten propietate orokorrekin zerikusia duten etiketei buruz, hala nola “itxura fisikoa hobetzen du” edo oroimena, eta dagoeneko merkatuan daude.\nFlynn-ek mezu oinarrizkoen adibide gisa aipatu zituen produktu batek kolesterola saihesten laguntzen duela aipatzen dutenak. Hori ohikoa da aspalditik. Aitzitik, EFSAk uste du pisua galtzeko edo kontrolatzeko elikagai bat hartzearen egokitasunari buruzko mezuek askoz oinarri zientifiko txikiagoa dutela.\nargitasun industria alimentaria-eu menciones-eu mensajes-eu saka


Oihala altxatzean; joka-lekua beltz beltza dago. Entzuten da kadera bat erortzen. Segidan urrunetik emazte bat oihuz.\nDenbora: Bizi giren egun hautan.\nAMA, JEAN  PIERRE\nAMA: Ohoinak? Ohoinak etxean? (mintzoa hobeki aditzen da). Nor da hor? (eta ilunpean ama sartzen da sakelako argi bat eskuan (lampe électrique) eta argia harat eta hunat ibiltzen du, xekatuz norbait ba den barne hortan). Badea norbait? Nor da hor? (eta orduan gizon boz ezti bat aditzen da).\nJEAN-PIERRE: Ni! (Amaren argiak erakusterat emaiten du gizon ixter bat).\nAMA: Nor ni?\nAMA: Nungo Jean-Pierre?\nJEAN-PIERRE: Iholdi Urberokoa.\nAMA: Iholdi zointakoa?\n(Argia beti mugitzen da. Batean ikus ditake mutikoaren ixterra gero zangoak, atorra, arpegia, besoa; beti argiak hetsiak daudelarik. Ageri da garbiki ohetik ateratu bat dela, atorra du bakarrik soinean, galtzak beso gainean eta oinetakoak bi eskuetako erhiez atxikitzen ditu).\nAMA: Eta zer ari haiz tenore huntan gure jateko salan?\nJEAN-PIERRE: Etxerat nindoan.\nAMA: Galdatzen diat zer ari hintzan...\nJEAN-PIERRE: Ez dut deus gaizkirik egin!\nAMA: Hori gero ikusiko! Hirugarren aldikotz, galdatzen diat zer ari haizen barne huntan?\nJEAN-PIERRE: Maritxu-ren lagun bat naiz. (Argi haundia pizten da. Jateko-sala bat, ongi apaindua. Mutikoa ikaraz dago; amak aldiz mokoa zorrotx).\nAMA: Maritxuren laguna haizela eta, gero zer? Ez duk hori arrazoin bat goizeko lauak eta erditan gure jateko salaren erdian izaiteko, eta oraino, erdi huluzirik... Ala zer? Maritxuren ganbaran ote hintzan?\nJEAN-PIERRE: Ez... ba...\nAMA: Bai ala ez?\nAMA: Eta zer haiz Maritxurekin etzan?\nAMA: Zendako haiz beraz erdi buluzia?\nJEAN-PIERRE: Berotua nintzan!\nAMA: Berotua delarik atorra kentzen duk eta ez galtzak!\nJEAN-PIERRE: Hola gertatu da...\nAMA: Bai, hola gertatu duk... Bainan jakin-zak, puttil, ez zaukala berriz holakorik gertatuko, gure etxean segurik!\nJEAN-PIERRE: Ongi da.\nAMA: Zer ongi dela? Hik egin dukana segurik ez duk ongi. Eta ez zakala uste izan hola pasatuko dela gertakari hau!\nJEAN-PIERRE: Presatua naiz. Nere ait'amek goizik iratzartzeko usaia dute. Ez banute ohean atxemaiten, asaldatuko dira... Joan behar dut.\nAMA: Nere etxean holakorik gerta zitaikela! Nere alabarekin; ezagutzen ere ez dutan mutiko bat bazagola... ni Santa Katalina-ri otoitzean ari nintzelarik... Izan ote ditake holakorik? Ez duk deus erraiten... Mintza hadi...\nJEAN-PIERRE: Ez dakit zer erran...\nAMA: Zer adin duk?\nJEAN-PIERRE: Hogoi urte...\nAMA: Hogoi urteko mutikoak ez dituk armadan?\nJEAN-PIERRE: Erreformatua naiz.\nAMA: Eta erreformatuak ez zirela nexkatxentzat on... Ez haiz naski hetarik...\nJEAN-PIERRE: Ez dut uste ez...\nAMA: Aspaldian elgar ezagutzen duzue bederen...\nJEAN-PIERRE: Sei hilabete...\nAMA: Zer? Sei hilabete? Eta jada... Laster dituzue zuek harat hunatak! Sei hilabeteren buruko etxe sartzea! Biba zuek.... ez duk gaizki. Eta... ezkontzeko xedetan haiz?\nJEAN-PIERRE: Noiz nola...\nAMA: Nere alaba desohoratu ondoan zer huke ihes egin nahi?\nJEAN-PIERRE: Ez dut holakorik erraiten...\nAMA: Beharrik. Bertzenaz, ikus hitzazke asto beltxarenak! Bezti hadi... Sarri, bezperak ondoan, joanen nuk hire ait'amen solastatzerat.\nJEAN-PIERRE: Hori ez! Otoi ez! Xehatuko naute. Aitak bereziki, bere zintura larruzkoarekin sekulakoak emaiten dauzkit; nere lanetik landa, behiak ez baditut jeitzi nahi. Ez naiz berriz hasiko! (belaunikatzen da amaren aintzinean), bainan otoi ez deus erran etxekoeri...\nAMA: Xuti hadi! Habil hemendik. Eta hire onetan utz-zak nere alaba bakean... (Galtzak soinean ditu, bainan jalitzean oinetako bat ahanzken du jateko-salan).\nJEAN-PIERRE: Bera da-ta, nere ondotik ibilki... (eta jalitzen da).\nAMA: Oraiko gazteak, zerbait badira bai! Nun dute burhasoen errespetua? Nun dute Jainkoaren beldurra? Denak larre johanki ote diren?\n(Kanpoan, Jean-Pierre-k ez du bere autoa pizten ahal. Bi zalditako autoa intzirinka ari da, pitz et hil).\nAMA: Piztuko ote du bere autoa? Ala, auzo guziak behar ditu iratzar arazi bere auto ozpinarekin?\n(Jean-Pierre berriz agertuz).\nAMA  JEAN-PIERRE\nJEAN-PIERRE: Barkatu bainan autoa ez dezaket nihundik ere pitz. Esku ukaldi bat emaiten ahal ote dautazu? ...aski zinuke gibeletik pusatzea...\nAMA: Nitaz trufatu nahi huke? Zer erranen ditek auzoek, ikusten balin bagituzte? Habil oinez! Eta bakea emak gure etxe inguru hotan!\nJEAN-PIERRE: Bi minutaren afera litake...\nAMA: Errana daiat ezetz... !\nJEAN-PIERRE: Beraz banoa. Barkatu.\nAMA: Eta ez zakala azantzik egin kanpo hortan! (Jean-Pierre badoa).\nAMA: Ikusiak ikusi, zerk atxeman behar nituen orai! Zer kopeta! Eta Maritxu; bere aingeru begiarekin... seroretan eskolan izankita, zer julufria dutan nik hori etxen! Nork erranen zuen... Adituko ditu bereak, geroxago...\nBOZ BATZU KANPOAN\nANTTON: Deusetaz... Sarri arte... Bai, Lapitxuri-n! Seiak irian. Agur! (eta autoa badoa; Antton sartzen da).\nAMA  ANTTON\nANTTON: Ez zira ohean (hop), zu?\nAMA: Eta hik Antton, orai duk etxerat sartzeko tenorea? Goizeko bortz orenetan? Nun egona haiz orai arte?\nANTTON: Besteri jarraiki behar delarik (hop) ez da nahi dena egiten... (hop) Nik nahiko nuen gauerdiko sartu, bainan bertzek... (hop).\nAMA: Xotina ere bildu duk hor gaindi. Ez haiz barurik egona naski...\nANTTON: Zendako jeikia zira hoin (hop) goizik?\nAMA: Batzu, igandetan berant egoiten direla ohean; ez duk holakorik gertatuko gure etxean! Hemen, goizik hasten dituk harat hunatak. Goizik! Batzu joan, bertzeak heldu... Ba; hola segituz, gustian lo egiten ahalko diuk...\nANTTON: Zer zen; Jean-Pierre gure etxen?\nAMA: Ezagutzen duk mutiko hori?\nANTTON: Ba araiz. Maritxu-ren eta (hop) ene laguna da.\nAMA: Puttiko ona!\nANTTON: Nexka guziak (hop) ondotik ditu!\nAMA: Eta hi, nun egona haiz orai arte?\nANTTON: Oherat banoa! (hop) Ixtantean erranen dauzkitzut gaurko berriak. Bazinaki (hop) zer itzuliak egin ditugun...\nAMA: Hortaz segur nuk. Eta ostatu horietan ere izan haiz?\nANTTON: Norat nahi duzu joan nadin (hop) ostatuez kanpo? Jantzatzerat? Bai. Bainan jantzategiak bi orenetan hesten dira. Bi orenetan goizeki da sartzeko (hop). Orduan da ta, gaua hasten... pesta hasten. Gero, gero, fiesta, edan ta kantu... kantu ta (hop) ...edan.\nAMA: Beraz moltsak eta gibelak hartu ditek ukaldi bat, gaur ere.\nANTTON: Gibelak, sarri erranen (hop). Moltsa, orai berean mintzatuko da. Ori. Hutsa da. Arrunt hutsa! (hop). Nintuen guziak xahutu ditut, denak; eta ukan banu gehiago, jakin zazu (hop) bainan guk, beti xuhurki behar baitugu arizan (hop).. .\nAMA: Xuhurki? Baduka kopeta? Hiru mila libera eman, eta hori deitzen duka xuhurki artzea gau batentzat? Zer nahi huzke hamar mila libera larunbat arrats guziz?\nANTTON: Ez nuzke sobera!\nAMA: Ago ixilik otoi, zentzu gabea! Gu, hire adinean, urtean aldi bat jalitzen gintian, eta oraino herriko besta zelarik. Eta orai, jo hunat, jo harat, larunbat, igande. asteart, ortzegun... eta zendako ez egun guziz? Utz eskola bazterrat, utz lana bazterrerat, eta josta eta jantza eta besta egin eta mozkort! Jo aintzina, jo! Zihaurrek geldituko zirezte!\nANTTON: Zer nahi zinuke (hop) beti etxen egon nadin?\nAMA: Batzu hala egoiten dituk. Bainan badakiat hi, ez haizela hetarik. Hail oherat orai. Lo egizak. Hamar orenetan iratzar araziko haut mezarat joaiteko.\nANTTON: Ez du balio. Ez naiz bardin mezarat joanen!\nAMA: Mezarat joanen haiz!\nAMA: Erraiten deat baietz!\nANTTON: Ez du balio kexa zaiten ez naiz mezarat joanen!\nAMA: Debrua nagusitzen hasia duk etxe huntan! (Antton badoa)\nAMA: Alaba, mutiko tzar batekin galdua... Semea, gauez gau, ostatuz ostatu, mozkortua... Seme zaharrena, hiruetarik hoberena, politika urratsetan sartua. Eta ni, gerla dela medio, goizik alargundua... Nola ukan etxe huntan, denek nahi dugun, bake saindua? (Maritxu agertzen da).\nAMA  MARITXU\nMARITXU: Jes, zer dira oihu hok barne huntan... Zendako jeikia zira hoin goizik ama? Egin duzu lo?\nAMA: Bai. Milesker. Eta hik?\nMARITXU: Nik ere bai, Jainkoari esker. Ez dakit zendako, ez dut aments gaixto bat ere egin... Bizkitartean, usaian... Bainan gaur...\nAMA: Gaixo aingerua...\nMARITXU: O bai ama, erraiten ahal duzu... Ohean sartu orduko lokartu naiz eta geroztik bazinaki zer lo goxoa egin dutan...\nAMA: Eta barda zer tenoretan sartu hintzan? Jantzatzerat joan hintzala erran batan...\nMARITXU: Jantzatzerat joana nintzan, bainan ez zen nehor kasik eta segidan etorri naiz etxerat... Antoinette eta Jeanine han utzi ditut... bainan ni, haia, haia, gibelera jin naiz...\nMARITXU: Norekin nahi duzu bada jin nadin?\nAMA: Nik dakita? Mutiko batekin edo...\nMARITXU: Bainan ama; zer diozu... ez naiz gero ni Marie-France, nor nahirekin ibiltzeko...\nAMA: Beraz ongi lo egin dun?\nMARITXU: Errana dautzut baietz... Bainan zer duzu? Zendako jeikia zira hoin goizik?\nAMA: Goiztiarra nun ni beti...\nMARITXU: Badakit. Bainan halere hoin goizik...\nAMA: Hi ere usaian zortziak arte egoiten haiz ohean. Zer dun egun?\nMARITXU: Goiz mezarat joan beharra naiz. Gero, lagunduko zaitut bazkariaren apailatzeko nahi baduzu bederen...\nAMA: Bixtan dun baietz. Segurki, ez dun lana eskas gure etxen, igande goizetan. Mutiko horien oinetakoak ere hor ditun argitzeko.\nMARITXU: Eginen ditut nik.\nAMA: Hementxetako oinetako hau, ez dinat nihundik ere hatxemaiten ahal norena den... Pettan-ena edo Antton-ena... Haugi... hunarat... Hik behar bada erranen datan... Zoinena da? Gure mutiko horiek oinetako beltzak ditine, bainan hunek, hori aire bat badin...\nMARITXU: Antton-ena ditake. Kominione haundikoak, horiak zituen...\nAMA: Kominione haundikoak bai... Bainan hek, Ttotte buhamiari eman ginazkonan... Ez duna hik ezagutzen...?\nMARITXU: Zuk ezagutzen ez duzuna nola ezagut nezake?\nAMA: Bainan hau... ez dun ezagutzen?\nAMA: Matelak gorritu zauzkin... Zendako ote?\nMARITXU: Matelak gorritu, eni? Gaizki ikusten duzu...\nAMA: Norena da oinetako hau?\nMARITXU: Ez dakit!\nAMA: Nun du hunek laguna?\nAMA: Eta ez dun dudatzen norena ditaken?\nAMA: Nik erranen denat.\nAMA: Oinetako hau Jean-Pierre-ena dun. Ukatuko ote daitan ez dunala ezagutzen Jean-Pierre?\nMARITXU: Jakitea da zoin...\nAMA: Aski erranik badinagu. Mintza gaiten garbiki! Oxtian mutiko bat ikusi dinat hire ganberatik jalitzen... Hortxetako kadera hori ere aurdiki din pasatzean! Horra haren oinetako bat. Ez haizela nornahirekin jalitzen, nahi dinat... Bainan nahiago niken, ez bahu nehor hire ganberarat sar-arazten! Nun dun amari zor dunan errespetua? Nun dun nexkato gazte batek behar duen zuhurtzia? Aita bizi izan balitz, bi zaflako onak emanen, zaizkinan... Ahalgingarria hi!\nMARITXU: Ez nuen ez lehen aldia!\nAMA: Zer? Hemezortzi urte baizik ez izanki eta... jada hola ohartua gauza horiei... Gure ama zenari holako zerbait egin banio, preso ezarriko nintinan edo komenturat igorriko! Jainko maitea! Ez bada nigar egingarri holako bizia...\nMARITXU: Lehenago gorderik egiten ziren gauzak. orai agerianago egiten dira...\nAMA: Ago ixilik. Burua nahasten ari zaitan! Balio zinan bai, zer nahi pagatuz igortzea hiri eskola girixtinorat. Eta ez dun deus erraiten? Ez daitan barkamendu galdatzen ere?\nMARITXU: Barkatu ama!\nAMA: Ez dinat holako barkamendurik eskatzen. Barkamendu galdatzekotz, barkamendu galda zaitan behar den bezala eta ez airerat. Berriz ez hasteko xedearekin .. Zeren, hire onetan mintzo nun gero: sekulan haur bat heldu bazaun, ikusiko dun... Hik, eta nik ere zorigaitzez...\nMARITXU: Pilula ere hor da... !\nAMA: Ez dinat onhartzen nere aintzinean holakorik erran dezanan! Hogoi ta bat urte arte, ez haiz gehiago gauaz jaliko. Hire ganberako ateari behar bezala kasu eginen dionat. Eta erraion Iholdi Urberoko Jean-Pierre'i ez dadin gure etxe ondorat sobera hurbil... asunek xixta bailezakete!\nMARITXU: Zer bilakatuko naiz Jean-Pierre gabe?\nAMA: Jean-Pierre ezagutu aintzin hintzan neska onest bat!\nMARITXU: Onestasuna bardin zaut neri! Jean-Pierre dut maite!\nAMA: Nexka batek, bere eta familiaren ohorea xekatzen din eta ez bere nahia.\nMARITXU: Ohoreaz; mihi gaixtoak baizik ez dira baliatzen! Ni, Jean-Pierre-n musuek nute asetzen!\nAMA: Ixil hadi; eta bezti goiz mezarat joaiteko! Aski badinat aditurik! Mezatik landa solastatuko gitun...\nMARITXU: Galtzak... ala zaia ezartzen dut?\nAMA: Galtzetan mezarat? Zer erran lezake andere-serorak? Ezarzan zaia urdin bat eta mantalina ez ahantz!\nMARITXU: Kattalin mutzurdinaren ondoan emaiten ahalko naiz... Jendek usteko dute bi ahizpak girela...\nAMA: Erna hadi. Ni ere banian aldatzerat. (Ama jalitzen da eta segidan Pettan sartzen bertze ate batetarik).\nMARITXU  PETTAN\nPETTAN: Maritxu, zer du amak hoin kexu...?\nMARITXU: Ez dik balio hiri erraitea; bardin, amaren aldea hartuko duk!\nPETTAN: Ez nun alderdikaria! Mintzatu aintzin gauzen behar bezala pizatzeko usaia badinat. Bainan halere bitxi zaitan ama hoin kexu izaitea. Zer du bada?\nMARITXU: Goizeki jeikitzeak ez dik deus onik!\nPETTAN: EZ dun erran nahi? Bego hortan. Halere pentsatzen dinat zertaz den auzia...\nMARITXU: Jainko ttipi bat bezala mintzo haiz... Ahoz bakarrik... Bihotza ez duk hunkia...\nPETTAN: Egia dun Maritxu; ez gitun gehiago lehen bezala mintzatzen ahal... Gu bien arteko irriak agortu ditun. Bainan hire buru-hausteak ulertzen ditinat. Hik aldiz; erho batentzat hartzen nun...\nMARITXU: Ez Pettan. Maite hut bihotz guziaz. Bainan konprenitzen ez dutana duk, zendako beti etxetik kanpo haizen, biltzarrez biltzarre, diokalarik Euskal Herriaren ongia dukala xekatzen, hire familia ahantziz.\nPETTAN: Ez dinat nere familia ahanzten. Bainan populuaren ongia dinat xekasten... Hi, adin gaixtoan haizelakotz, biotzaren goiti-beheitieri haiz plegatzen. Ni, adimenduaren urratsari nun jarraikitzen.\nMARITXU: Herrian bakarra haiz holakoa. Jende guzia hitaz trufatzen duk.\nPETTAN: Jendea nitaz trufa dadin berdin zaitan. Galdatzen dutana dun jende horiek zentzu gehiagorekin so egin dezaten beren herriko harat hunateri eta orduan behar bada irri trufak sartuko zaizkoten.\nMARITXU: Hik senditzen dukana nik ere senditzen diat. Euskal-Herria galtzerat eta hiltzerat doala, ehin aldiz errana daitak. Badakiat hori. Bainan zer egin? Amentsetan ez bizitzekotz?\nPETTAN: Ez nun amentsetan bizi... Egun oroz hobekiago ikusten dinat Eskual Herriak salbamendu bat baduela... ! Bainan hik Maritxu, zerbait egiteko orde nahiago dun geldirik egon eta hi bezala beste askok: horrek din galarazten gure Herria. Hola segituz, ez din balio mugitzea... Galduak gaitun betikotz.\nMARITXU: Hik eta nik ez diuk bizia bardin ikusten...\nPETTAN: Hi, bizi molde bati jada lotua haiz. Ni, bizi molde baten xeka nabilan...\nMARITXU: Ez duk gehiago hirekin mintzatzea ahal. Gainez gain ikusten dituk gure urustasun eta zorigaitzak.\nPETTAN: Pena hartzen dinat hik hori erraitean... Zueri hurbilago izaiteko nun euskal politikari lotu\nMARITXU: Politikan sartuz, gutarik urruntzen haiz. Ez ditek eriek baizik politikarik egiten...\nPETTAN: Milesker hire erranez. Behar-bada arrazoin dun. Bainan ez nun hire gogo bereko!\nMARITXU: Ez diat ikusten zer egiten ahal dugun. Nahi balin baduk mugitu, mugi hadi. Nik badakiat aintzinetik, ez dugula deus egiten ahal!\nPETTAN: Beraz hire ustez beti hola izanen gitun... Gure herrietako nexkatoak joanen ditun sehi, sasoin egiterat, edo munduko ofizio zaharrenaren segitzerat... Mutikoak aldiz: betarrabetarat, baxera ikusterat Lurde edo itsas hegi horietako ostatuetarat; Pariserat edo Ameriketarat... Gure euskal lurrez, emeki, emeki kanpotiarrak jabetuko ditun, gu, gure etxen, arrotz bilakatuz... Hori onartzen ote dun?\nMARITXU: Errana deat ezetz! Nihaurek ere eskolak bukatu eta, ez diat jakinen zeri lot. Bainan hola duk eta zorigaitzez hola izanen...\nPETTAN: Eta ez dun uste Euskaldun seme alaba eskolatu eta zintzoak ez direla ohartuko gure zauri ikaragarriari? Uste ote dun, beti burua apalduko dugula gure kaltetan ari diren jaun-andereen aintzinean?\nMARITXU: Ez duk nehor gosez hiltzen Euskal Herrian! Nik Jean-Pierre diat maite eta beste guziak bardin zaiztak!\nAMA: Maritxu! Ernatu nahi dun hortik! Mezarat beranta ukanen diun!\n(Eta Maritxu ateratzen da).\nPETTAN  AMA\nAMA: Norapeit abian haiz Pettan?\nPETTAN: Bai, ama. Ezpeletarat.\nAMA: Eguerditan gurekin bazkalduko haiz?\nPETTAN: Ez dut uste. Egun guziarentzat banoa.\nAMA: Bainan mutikoa, zer mila sorgin ari haiz hor gaindi? Beti kurri... Ixtantean ez haitugu etxen ikusiko ere... Zer duk bada Ezpeletan?\nPETTAN: Biltzarre bat.\nAMA: Pentsatzen nian bai, ez hintzala pottoka feiriarat joan.\nPETTAN: Preseski harat noa.\nAMA: Eta zer dik hire ofizioak ikusteko Ezpeletako feiriarekin?\nPETTAN: Aldi guziz behar ote dautazu galde bera egin? Ez naiz tratularia. Ez dut pottokarik saltzeko, ez eta dirurik baten erosteko. Mintzaldi bat behar dut egin...\nAMA: Horra. Pilota punperat jin duk! Politika! Bainan ez ote duk debruetarat igortzen ahal hire politika tzar hori!\nPETTAN: Politika tzar baten peko balin bagira ere, horrek ez du erran nahi politika guziak tzarrak direla...\nAMA: Bainan konprenitzen ez dutana duk zendako haizen hi saltsa horietan sartzen. Bertzek egin dezaten politika edo nahi duten guzia, eni bardin zaitak. Bainan hik, zer duk? Zer duk eskas? Ongi irabazten duk, ofizio garbia, astean berrogei oren; autoa ere baduk... Orroit hadi seme, frangotan, sobera galdatzen duenek denak galtzen dituela!\nPETTAN: Egia erran, ez naiz hain gaizki diren hetarik. Bainan gaizki diren horiek frangotan ez dakite zer egin beren enegutarik jalitzeko. Eni da beraz horien laguntzea.\nAMA: Apezari lana kentzen diok.\nPETTAN: Apezak baditu bere egitekoak. Nik ere nereak. Gizonari behar zaio konpreniarazi behar duela gizon bezala bizi, eta ez beti, arrotz eta etsai batzuen zerbitzari izan, beldurraz, ahuleziaz edo ezazolkeriaz.\nAMA: Bainan berriz ere erraiten deat, azkarrenaren legea dela hoberena. Hi ez haiz azkarren horren aldekoa... Beldur nuk. Beldur zerbait gerta zezaikan...!\nPETTAN: Ni ere beldur naiz, zonbait aldiz. Bainan Ansaldi-k dio «sekulan beldurrik ukan ez duen gizona, ez dela gizona».\nAMA: Jendea ez duk gaizki bizi... Ez duk ezagutu hik gure gaztetasuna! Orduan bai, baginian guk zerbaiten erraiteko dretxoa... Orai etxetan argia baduk, ura ere, radioa, telebixta, behi jeizteko tresnak, bokhetaria. Arnoa egun guziz. Gu, urean eta artoan haziak izanak gaituk! Bainan orai ontsa bizi gaituk. Ontsa!\nPETTAN: Arrazoina duzu ama. Zuretzat ez da nehor urusago izaiten ahal. Zuretzat urus ote dira Euskal Herritik, urte bakotxean, joan diren 2.000 gazteak? Urus ote dira lanik ez dutenak? Urus ote dira 150.000 libera zahar baizik irabazten ez duten aita familiakoak? Urus ote dira gure herrietako bortxaz karlos gelditzen direnak? Urus ote dira, gure laborari, ostaler eta komertsantak? Urus ote dira Euskal-Herritik urrundu diren guziak? Eta urus ote dira Euskal Herri beraren maitez preso eta desterruan dagotzinak? Bai ala ez?\nAMA: Buru bero bat haiz?\nPETTAN: Milesker, ama!\nAMA: Bakea behar diuk xekatu. Eta hi eta hire lagunak, bazterren nahasten hasten balin bazirezte, xahu gaituk! Gerla denbora ezagutu bazinute, orainko zuen oihu eta furfuriak ixilduko zinituzten!\nPETTAN: Jenerazione bakotxak baditu bere zorigaitzak. Zuen atzoko zauria sendotua balin bada ere; gaurko gure minak ez daki nun aurki bere sendatzailea. Edo izaitekotz: badaki zer behar duen egin sendatzeko, mementoan dituen sendotzaileek ez dezakete gure mina sendo, berak, gero, eri bailitaizke...\nAMA: Ez diat ongi konprenitzen zer erraiten dukan...\nPETTAN: Ez holakorik erran ama. Ontsa konprenitua duzu. Bainan nahiago zinuke ez konprenitu. Ez da bardin...\nAMA: Hire onetan mintzo nuk... Ez nikek nahi haurkeria batentzat gure ohorea gal dezakan. Eta sekulan preso sartzen baihituzte... Zer erran lezakete jendek...? Hago geldirik otoi. Ezkon hadi... Marie-France Harrixilokoa hire ondotik badabilak omen... Bainan uzkik biltzarre debru horiek bere gisa.\nPETTAN: Zu orai mezarat bai zoatzi; zer galdatzen dautzu fedeak? Zer galdatzen dautzu karitateak?\nPETTAN: Otoitza behar dela nahi dut. Bainan ez dugu otoitzarekin bakarrik salbatuko Euskal Herria. Harmak ere beharko dira.\nAMA: Ago ixilik Pettan. Burua galtzen ari duk. Uste nuen baino eroagoa haiz oraino! Hemengo jendeak nahiago ditik, norat nahi lekuak hustu, ezinez-eta pixtola eskuan hartu.\nPETTAN: Eta beraz, gure Herria, gure mintzaira, gure odola, gure ohidurak, gure etxeak hil diten onartzen duzu?\nAMA: Ez dakiat.\nPETTAN: Bai ala ez?\nAMA: Ez dakiat. Beldurrak beretzen hasia nik. Aski ikusirik badiat. Eta badakit zer gatik. Antton eta Maritxu-k ere mentsarazten nitek. Hik otoi ez zaitakala oraino bertze bi horiek baino gehiago buru-hauste eman araz!\nPETTAN: Nere hautua egina dut. Eta ez zure nigarrek eta ez jende batzuen trufa zozoek ez naute geldi araziko! Monzon-ek diona: «egungo egunean erho behar baita izan, erho ez izaiteko!».\nAMA: Geldi hadi etxen... Oilaxkoa diuk eguerdiko. Goxoki egonen gituk.\nPETTAN: Ez naiz egun eta bazkari goxoen ondotik ibilki... Nik hautatu eta hartu bidea ez da gozokerien bidea. Egun ez bada, bihar, oren latzek idurikatzen naute...\nAMA: Hortakotz bada, behar huke orai berean gelditu. Ordu duk oraino. Emak amor buru berokeria horieri... Politikan galduko haiz. Beldur nuk... Xahu gaituk... Tribunalerat eremanen haute. Gero berriz preso. Gosez hilen haiz...\nPETTAN: Pasionearen ondotik heldu da beti Bazko!\nAMA: Badakiat hori ere. Bainan auzoek lagundu hute? Eta bihar auzoen beharra balin baduk segur haiz lagunduko hutela? Ez! Beraz zendako lagundu nahi dituk? Utz-kik bere gisa...\nPETTAN: Ez ditut bakarrik lagundu nahi. Askatu nahi ditut. Libratu!\nAMA: Erraiok ta Panpalle Haundiari ez denez libro!\nPETTAN: Zoin bitxia ziren. Zure eta nere ikusteko moldeak ez dira gehiago elgarrekin uztartzen ahal. Zurekin solastatzea iduritzen zait denbora galtzea dela. Halere apur bat konprenitzen zaitut eta zuk ni?\nAMA: Apur bat nik ere. (Boza alxatuz). Maritxu! Mezako tenorea diun! (Pettan-i) Beraz bihar arte... Ibil hadi polliki...\nPETTAN: Pasa zazue egun on bat. (Eta jalitzen da). (Maritxu agertzen).\nAMA: Errana nainan zaia urdina ezartzeko. Ez dinat nahi zaia hori ezar dezanan, goiz mezarat joaiteko. Iduri liken asteart ihauteriko behi lasterretarat abian haizela. Erna hadi, hire beha nagon. (Eta Maritxu jalitzen da). (Ama doa ganberako ate ondoraino. Bertze aldetik Jean-Pierre agertzen da, zango bat intutsik eta xingilika).\nJEAN-PIERRE: Zango eskuineko oinetakoa hemen utzi ote dut? (Ama bizkarrez zagon; bet-betan itzultzen da).\nAMA: Hi berriz hemen? Zer duk eskas?\nJEAN-PIERRE: Zango eskuineko oinetakoa hemen utzi ote dut?\nAMA: A... oinetakoaren ondotik heldu haiz...\nJEAN-PIERRE: Etxeratekoan ohartu naiz... Ez duzu ikusi?\nAMA: Hemen duk bai!\nJEAN-PIERRE: Hobe... Pare bat baizik ukanki-ta, lastima izanen zen... Horrela, denak ontsa pasatzen dira! (Maritxu sartuz).\nAMA  JEAN-PIERRE  MARITXU\nMARITXU: Zu jada berriz hemen?\nJEAN-PIERRE: Zapetaren ondotik... Zapetaren ondotik bakarrik... (eta erdi lasterka ateratzen da).\nMARITXU: Jean-Pierre (erdi lasterka badoa Jean-Pierre-i buruz).